Kenapa Mustahil Untuk Kita Bersin Sambil Mata Terbuka? - Ini Jawapan Pakar!

Semasa kecil-kecil dulu, kita semua pasti pernah dimomokkan dengan fakta yang sampai sekarang kita tidak tahu hakikatnya bukan?

Antara yang paling popular adalah kita tidak boleh bersin sambil mata terbuka.

Tidak dinafikan, kita semua pasti pernah mencubanya.

Pun begitu, sila hati-hati ketika melakukan eksperimen ini kerana ramai percaya perbuatan ini boleh menyebabkan bebola mata terkeluar dari tempatnya.

Adakah ini benar? Atau sekadar penipuan untuk menakutkan orang agar tidak melakukannya?

Jom kita ikuti artikel ini dengan lebih mendalam lagi untuk tahu jawapannya!

Bersin, sesuatu yang normal

Sebelum pergi dengan lebih lanjut, wajarlah untuk kita tahu serba sedikit mengenai kondisi yang dinamakan bersin ini.

Perbuatan ini adalah sesuatu yang normal dan akan terjadi pada setiap kali berlaku sesuatu yang kurang menyenangkan di dalam lubang hidung.

Bersin bertindak sebagai cara untuk mengeluarkan partikel yang termasuk di dalam lubang hidung.

Ia adalah respons sama seperti batuk untuk mengeluarkan partikel yang termasuk di dalam kerongkong dan paru-paru.

Selain itu, berikut merupakan antara punca ia berlaku:

Debu atau habuk

Demam atau selesema

Reaksi alahan

Pencemaran udara

Udara persekitaran yang terlalu kering atau sejuk

Rempah masakan tertentu seperti lada hitam dan cili

Sindrom ACHOO

Fakta menarik mengenai bersin

Ketika kita bersin, sekurang-kurangnya 100,000 kuman akan dilepaskan dengan kelajuan kira-kura 100 km per jam.

Disebabkan itu,
kita disarankan menutup mulut dan hidung dengan siku ketika terasa hendak bersin
.

Selain itu, ramai orang percaya bahawa bersin akan mengakibatkan jantung kita terhenti seketika. Adakah ia benar?

Menurut Dr Richard Conti dari American College of Cardiology, ia tidak sama sekali.

Kata beliau lagi, idea ini mungkin muncul kerana kita sendiri berasa seperti ia terjadi ketika bersin. Hakikatnya, jantung kita tidak pernah terhenti selagi kita masih bernyawa.

Ada satu lagi fakta menarik yang menjadi persoalan utama artikel ini iaitu kita tidak boleh bersin sambil mata terbuka.

Jom kita sama-sama teruskan pembacaan untuk mengetahui mengenai perkara ini…

Boleh atau tidak bersin sambil mata terbuka?

Sedar atau tidak, kita secara automatiknya akan menutup mata setiap kali ingin bersin.

Ini dinamakan sebagai refleks autonomik – tindak balas tanpa sedar tubuh badan terhadap sesuatu pemicu.

Namun, ada kajian terbaharu yang mengatakan bahawa kita sebenarnya boleh mengawal perbuatan ini dengan latihan yang mencukupi.

Menurut David Huston dari Texas A&M College of Medicine Houston yang juga merupakan Pakar Alahan di Houston Methodist Hospital, kita mungkin boleh bersin sambil mata terbuka.

Terkejut dengan kenyataan ini?

Menurut beliau lagi, ia mungkin boleh berlaku jika anda dapat melatih tindak balas tubuh badan anda dengan baik sekali.

Selain itu, beliau turut menambah bahawa perbuatan ini tidak akan menyebabkan bebola mata kita terkeluar dari soketnya seperti mana yang kita percaya semasa zaman kanak-kanak dahulu!

Ia mungkin sesuatu yang tidak perlu dilakukan

Baiklah, sekarang kita sudah tahu bahawa kita mungkin boleh bersin sambil mata terbuka dengan latihan, fokus dan konsentrasi yang tinggi.

Pun begitu, wajarkah kita melakukannya?

Jawapannya adalah tidak.

Ini kerana setiap tindak balas tanpa sedar yang berlaku pada tubuh badan kita terjadi dengan sebab yang kukuh.

Menurut pelbagai kajian, kita perlu bersin sambil mata tertutup agar mata kita terlindung dari kuman-kuman yang terkeluar dari hidung dan mulut ketika itu.

Ya, mungkin ada benarnya. Jadi, jangan terlalu obses untuk melakukan eksperimen bersin sambil mata tertutup ini. Ketahuilah bahawa mungkin ada bahaya yang akan menanti!


Ketumbuhan Jantung Berisiko Terjadi Tanpa Mengira Usia! Ketahui Cara Rawatannya

Ketumbuhan jantung adalah keadaan yang jarang berlaku, tetapi berisiko untuk terjadi kepada sesiapa. Ayuh fahami gejala tumor jantung serta cara merawatnya dalam perkongsian artikel ini.

Untuk mendapatkan lebih banyak info tentang Kanser sila dapatkannya
di sini.

Definisi

Apa itu Ketumbuhan Jantung?

Ketumbuhan jantung adalah pertumbuhan tidak normal pada jantung atau
injap jantung
. Terdapat banyak jenis ketumbuhan jantung. Tetapi, ketumbuhan jantung secara amnya adalah jarang berlaku.

Ketumbuhan tersebut boleh jadi kanser (malignant) atau bukan kanser (benign). Ketumbuhan yang mula tumbuh di dalam jantung dan kekal di situ dipanggil ketumbuhan primer. Ketumbuhan yang bermula dibahagian badan yang lain dan berpindah ke jantung (metastasis) dipanggil sebagai ketumbuhan sekunder.

Kebanyakan ketumbuhan jantung adalah benign. Tetapi, walaupun ketumbuhan tersebut benign, ia boleh menyebabkan masalah kerana saiz dan lokasinya.

Kadang kala, bahagian kecil ketumbuhan yang jatuh ke dalam saluran darah dan dibawa ke[ada saluran darah jauh dan berada di dalam laluan peredaran darah ke organ vital/utama (embolism).

Gejala tumor jantung: Apakah kebarangkaliannya?

Ketumbuhan jantung adalah sangat lazim berlaku. Ia biasanya terjadi kepada wanita berbanding lelaki. Ia boleh menjejaskan semua peringkat usia. Ia boleh diatasi dengan mengurangkan faktor risikonya. Sila berbincang dengan doktor anda untuk maklumat lanjut.

Simptom-simptom

Apakah gejala tumor jantung?

Kebanyakannya, pesakit tidak mengetahui mereka menghidap ketumbuhan jantung. Ia biasa dijumpai apabila pesakit melakukan echokardiogram untuk tujuan lain.

Jika ketumbuhan menjadi keras akibat deposit kalsium (
calcified
), ia mungkin dapat dilihat pada X-ray dada. Kebanyakan ketumbuhan jantung primer dikesan apabila pesakit berusia 50 ke 60 tahun. Tetapi, ia juga boleh dikesan pada pesakit yang lebih muda.

Pesakit yang mempunyai myxoma jantung dalam atrium kiri mungkin mempunyai simptom. Hal ini kerana ia menghalang
peredaran darah
melalui injap mitral.

Aliran darah mungkin terhalang sepanjang masa, atau hanya apabila pesakit berada pada posisi tertentu (seperti berbaring).

Sementara banyak pesakit tidak mempunyai simptom jika aliran darah terhalang dan tekanan meningkat dalam atrium kiri, ia boleh menyebabkan kesukaran bernafas, pening kepala atau batuk. Keradangan ini mungkin menyebabkan demam dan pesakit mungkin
mengalami sakit sendi
 atau berasa kurang sihat.

Terdapat beberapa simptom yang tidak disenaraikan di atas. Sila berunding dengan doktor sekiranya anda mempunyai sebarang persoalan berkaitan simptom yang anda alami.

Bila saya harus berjumpa doktor?

Jika anda mempunyai sebarang tanda atau simptom seperti yang dinyatakan di atas, atau sebarang persoalan, sila berunding dengan doktor anda.

Setiap individu memberi tindak balas berbeza. Berbincang dengan doktor tentang rawatan anda adalah pilihan yang terbaik.

Punca

Apakah Punca Gejala tumor jantung?

Peratusan kecil pesakit ketumbuhan jantung mempunyai sejarah keluarga dengan keadaan ini. Kadang-kadang, ketumbuhan ini merupakan sebahagian daripada keadaan kesihatan yang lain, seperti sindrom NAME, sindrom LAME atau sindrom carney.

Kebiasaannya, ketumbuhan membesar tanpa mempunyai sejarah keluarga dengan keadaan ini. Ia adalah kesan daripada pertumbuhan berlebihan sel sama ada bermula dari dalam jantung atau ia berpindah ke jantung.

Faktor-faktor Risiko

Gejala tumor jantung: Memahami Risiko

Ketumbuhan jantung cenderung untuk dihidapi dalam keluarga dan kemungkinan menjadi sebahagian daripada keturunan.

Menghidap ketumbuhan malignant/kanser pada bahagian badan yang lain yang merebak ke jantung – terutamanya melanoma,
kanser payudara
 atau paru-paru- boleh meningkatkan risiko untuk mendapat ketumbuhan pada jantung.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit gejala tumor jantung didiagnosis?

Jika doktor mengesyaki anda menghidap ketumbuhan jantung, diagnosis boleh dipastikan dengan menggunakan echokardiogram, imbasan CT,
pengimejan resonans magnetik (MRI) atau pengimejan radionuclide.

Bagaimana pesakit dirawat?

Kerana ketumbuhan jantung ini menyebabkan masalah pada peredaran darah, pembedahan untuk membuang ketumbuhan tersebut biasanya dilakukan sebagai pilihan rawatan. Tetapi, keperluan pembedahan adalah bergantung kepada saiz ketumbuhan, sama ada ia menyebabkan simptom, dan kesihatan keseluruhan pesakit.

Pembuangan memerlukan pembedahan terbuka jantung. Tetapi, dalam kebanyakan kes, pembedahan dilakukan secara robotik atau menggunakan teknik invasif minimum. Semasa pembedahan, pakar bedah akan membuang ketumbuhan dan tisu sekitar untuk mengurangkan risiko ketumbuhan berlaku semula.

Kerana pembedahan ini agak rumit dan memerlukan jantung untuk terus berfungsi, mesin jantung-paru-paru digunakan untuk mengambil alih kerja jantung dan paru-paru anda semasa pembedahan dijalankan.

Pemulihan selepas pembedahan tradisional biasanya mengambil masa selama 4 ke 5 hari di hospital, dan 6 minggu secara jumlah keseluruhan pemulihan.

Jika ketumbuhan dibuang secara robotik atau pendekatan invasif minimum, waktu anda duduk di hospital semakin singkat dan anda boleh sembuh sepenuhnya dalam masa 2 ke 3 minggu.

Selepas pembedahan, anda perlu melakukan echokardiogram setiap tahun untuk memastikan ketumbuhan tidak terjadi semula dan tiada ketumbuhan baru.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani gejala tumor jantung?

Gaya hidup dan kaedah pengubatan sampingan berikut dapat membantu anda menangani ketumbuhan jantung:

Baca juga:

https://wp.hellodoktor.com/kanser/kanser-lain/penjagaan-pemakanan-semasa-rawatan-kanser/

Sokongan psykologi adalah sangat penting untuk pesakit kanser. Jika pesakit diasingkan daripada masyarakat dan murung secara mental, dia mungkin tidak bertindakbalas dengan ubat-ubatan. Ini akan menyebabkan peningkatan komplikasi kesihatan dan semakin berkurang peluang untuk pulih. Kumpulan sokongan cuba untuk membuat kehidupan pesakit kanser untuk lebih berminat menyertai pelbagai aktiviti berbeza dan berusaha untuk kekal aktif dan sihat.

Sokongan keluarga adalah sangat penting untuk merawat pesakit kanser secara berkesan. Ubat yang baik dan kerap adalah perlu untuk mendapat manfaat optimum daripada ubat tersebut. Keluarga memainkan peranan penting untuk menjaga jadual rawatan dan ujian susulan berkaitan rawatan kanser. Jenis diet dan aktiviti pesakit juga perlu dijaga dengan baik.

Penjagaan paliatif adalah bentuk sokongan major yang lain untuk
pesakit kanser
. Tujuan utama penjagaan ini ialah untuk mengurangkan penderitaan pesakit kanser. Penawar jenis ini juga sesuai digunakan untuk semua tahap kanser tanpa mengira peluang untuk memusnahkan ketumbuhan kanser ini.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Tip Buang Lemak Badan pada Hari Raya Aidilfitri

Hidangan makanan berlemak pada hari raya seperti lemang, ketupat, rendang, lontong dan bermacam lagi sudah pasti menyelerakan dan tidak mampu ditolak. Jika di ambil mengikut nafsu makan boleh menyebabkan pertambahan berat badan. Jadi, bagaimana untuk mengawalnya? Sila baca artikel ini.

1. Minum air putih sebelum makan

Sebelum mula makan, disarankan untuk minum air putih sekurang-kurangnya satu atau dua gelas atau memakan buah-buahan. Air putih dan buah dapat menjaga serta menahan keinginan badan untuk makan secara berlebihan. Ini kerana kandungan serat daripada buah serta kandungan air yang ada membuatkan perut anda terisi sedikit.

2. Makan mengikut waktu

Kebiasaannya semasa hari raya, amalan kunjung-mengunjungi rumah saudara mara dan rakan tidak mengira waktu dan sudah pasti anda akan dihidangkan dengan pelbagai makanan. Jadi, elakkan makan makanan berat sekiranya waktu tersebut bukan masa pengambilan makanan berat. Anda boleh makan biskut atau kuih/kek yang disediakan.

3. Jangan ambil dalam kuantiti yang banyak

Disiplinkan diri dengan aturan masa pemakanan sangat bagus, tetapi anda juga perlu pastikan saiz hidangan yang anda ambil semasa hari raya tidak terlalu banyak. Walaupun terdapat pelbagai hidangan yang disediakan, pastikan anda tidak mengambil semuanya dalam satu pinggang dan memakannya sekaligus. Sebaliknya jika anda sangat inginkannya berhenti seketika sebelum meneruskan hidangan seterusnya bagi memberi masa untuk tubuh anda mencerna makanan terlebih dahulu.

4. Pastikan komponen makanan seimbang

Kebanyakan hidangan hari raya berlemak, pedas dan bersantan. J
arang ada sayuran dan buahan yang merupakan menu penting untuk menyeimbangkan kadar lemak dan
kolesterol
 di dalam tubuh. Jadi, pastikan komponen makanan yang anda makan adalah seimbang yang merangkumi karbohidrat, serat, protein dan vitamin. Elakkan makan terlalu banyak daging dan yang paling penting pastikan ada sayuran dan buahan dalam menu anda.

5. Makan nenas dan epal

Nenas dan epal adalah buah yang disyorkan untuk dimakan sebelum dan sesudah makan. Buah nenas lebih disyorkan untuk diambil sebelum makan kerana buah nenas kaya dengan serat sehingga dapat membuat perut menjadi cepat kenyang. Sementara buah epal lebih disyorkan untuk diambil setelah makan. Buah epal berfungsi untuk detoks badan anda dan ia juga dapat membantu tubuh anda untuk membuang lemak.


9 Petua Rawatan Di Rumah Ini Dapat Bantu Rawat Ulser Mulut Si Kecil, Cubalah!

Apabila anak mengalami ulser mulut atau mata ikan pastinya menyebabkan ketidakselesaan dan menyakitkan. Tetapi nasib baik terdapat rawatan dan ubat ulser mulut kanak-kanak yang boleh dicuba di rumah.

Bolehkah kalau anda ingin menggunakan ubat ulser kanak kanak
spray
? Dalam perkongsian artikel ini ada jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Punca ulser mulut

Sudah tentu sebelum mengetahui apakah ubat ulser mulut kanak-kanak yang sesuai dicuba, kita harus fahami dahulu apakah faktor penyebab ia terjadi.

Anak boleh
mengalami ulser mulut
 atau mata ikan jika dia tergigit lidah atau bahagian dalam pipi, memberus terlalu kuat dan merosakkan lapisan nipis di dalam mulut.

Punca lain yang boleh mengakibatkan terjadinya ulser mulut adalah jangkitan, pengambilan makanan tertentu dan juga tekanan.

Mengenal pasti simptom

Anak boleh mendapat hanya 1 ulser mulut dalam satu-satu masa atau lebih daripada satu. Mata ikan yang dialami biasanya akan berwarna putih dengan sempadan merah. Tetapi terdapat juga ulser berwarna merah atau kuning.

Gejala ulser lain adalah:

Bengkak

Kesakitan

Kemerahan

Air liur meleleh

Demam atau
sakit kepala

Cepat meragam
 atau merungut

Baca juga:

Rawatan & ubat ulser mulut kanak-kanak di rumah

Apabila anak mendapat ulser mulut, sudah tentu mereka akan
mengadu kesakitan
. Keadaan ini juga boleh mengakibatkan si kecil hila
ng selera ma
kan, sekali gus mendatangkan kebimbangan di hati anda.

Biasanya ulser tidak memerlukan sebarang rawatan dan akan hilang dengan sendiri dalam tempoh 1 atau 2 minggu. Namun jika luka yang dialami agak besar, rawatan mungkin diperlukan.

Berita baiknya mata ikan ini tidak berjangkit dan boleh diatasi dengan rawatan di rumah. Berikut beberapa rawatan untuk ulser mulut anak yang boleh dicuba:

Ubat ulser kanak kanak
spray

Ubat OTC (
over-the-counter
) yang boleh dibeli di mana-mana farmasi ini adalah jenis semburan yang sesuai digunakan untuk si kecil. Ia merupakan pilihan yang baik terutamanya jika luka ulser berlaku pada bahagian
dalam mulut
.

Cara penggunaannya mudah dengan hanya membuat semburan pada bahagian ulser sekurang-kurangnya 3x sehari atau mengikut keperluan.

Madu

Bagi anak yang berusia lebih daripada 1 tahun, anda boleh
menggunakan madu
 untuk merawat ulser mulutnya. Sapukan bahan ini ke lukanya beberapa kali sehari.

Madu mempunyai ciri antimikrob yang dapat menyembuhkan luka dengan cepat. Tetapi harus diingatkan, anda
tidak boleh
 memberikan
madu kepada si kecil
 di bawah usia setahun
 kerana berisiko menyebabkan keracunan botulisme yang boleh membawa maut!

Kunyit, salah satu ubat ulser mulut kanak-kanak

Antara bahan yang wajib ada dalam kebanyakan rumah di Malaysia ini, kunyit turut boleh digunakan untuk merawat ulser. Sifat antiradang, antiseptik dan antibakteria
dalam kunyit
 boleh menyembuhkan kebanyakan jenis luka.

Anda juga boleh mencampurkan bahan ini dengan madu untuk memudahkan ia disapu pada ulser.

Kelapa

Tumbuhan ini juga boleh digunakan sebagai ubat ulser mulut kanak-kanak. Anda boleh memberikan anak
minum air kelapa
 atau menyuruhnya berkumur d
engan sa
ntan.

Menyapukan minyak
 kelapa dara
 pada luka ulser juga boleh membantu. Namun minyak kelapa dara ini
tidak boleh
 digunakan kepada anak berusia kurang daripada 1 tahun.

Lidah buaya juga boleh digunakan sebagai ubat ulser mulut kanak-kanak

Aloe vera atau lidah buaya
 adalah antara pilihan yang baik untuk membantu menyembuhkan ulser mulut pada anak.

Tumbuhan ini dapat memberikan kelegaan daripada kesakitan dan sifat antibakteria dan penyembuhannya menyumbang ke arah kesihatan gusi yang lebih baik.

Anda boleh menyapukan
gel lidah buaya
 pada bahagian yang terjejas atau mencampurkannya dengan air dan digunakan dengan cara berkumur 3x sehari untuk mendapatkan penyembuhan pantas.

Jika ingin menggunakan tumbuhan ini melalui kaedah berkumur, pastikan anda mencampurkannya bersama air sejuk bagi memberikan kelegaan daripada kesakitan kepada anak.

Pun begitu, cara ini adalah sesuai untuk dicuba pada anak yang lebih besar dan selepas berunding dengan doktor.

Aiskrim

Makanan sejuk kegemaran ramai ini juga boleh meredakan kesakitan ulser yang dialami anak. Yang pastinya
pemilihan aiskrim
 sebagai ubat untuk merawat ulser merupakan cara yang tidak akan ditolak anak.

Betik, antara ubat ulser mulut kanak-kanak boleh dicuba

Betik juga dipercayai menawarkan fungsi antibakteria dan dapat melawan jangkitan bakteria. Jadi berikan anak beberapa potongan betik masak untuk memberikan kelegaan.

Air garam

Campuran air dan garam juga boleh membantu mengatasi masalah ulser. Caranya adalah dengan menyuruh anak membilas/berkumur dengan larutan ini.

Baking soda

Selain menggunakan ubat ulser kanak kanak
spray,

soda penaik
 juga boleh dicuba kerana mempunyai sifat pembersihan dan antiseptik.

Seperti larutan air garam, anda hanya perlu mencampurkan serbuk ini dengan air sejuk dan minta anak berkumur dengan campuran ini.

Anda boleh mencuba rawatan semula jadi di rumah ini bagi membantu menguruskan ketidakselesaan dan kesakitan yang dialami anak dengan berkesan.

Pun begitu, jika keadaannya semakin teruk, berlanjutan lebih daripada 2 minggu dan disertai dengan demam, sakit kepala, dehidrasi, muntah atau
cirit-birit
, bawa anak untuk mendapatkan pemeriksaan doktor dengan segera!


Semarakkan Rasa Jalinan Kasih Antara Ibu Dan Anak

Kasih sayang
 antara ibu bapa dan anak merupakan ikatan yang sangat kukuh. Perhubungan yang terjalin, khususnya antara ibu dan anak ketika
dalam kandungan
 adalah ikatan yang paling istimewa

Kasih sayang ibu dan anak

Kasih sayang
 yang wujud terhadap anak adalah satu perkara yang terjadi secara semula jadi. Pasti anda pernah berdepan situasi di mana anda terlalu ingin mencium anak anda berulang kali sehingga si kecil anda berasa rimas.

Rasa kasih kepada anak sudah ada dalam diri anda walaupun pada ketika anda berdua masih belum berjumpa. Jalinan emosi yang terjalin sejak
dalam kandungan
, adalah batu asas yang menyatu padukan rasa kasih antara anda berdua.

Tidak percaya? Ketika anda sedang dalam tempoh kehamilan, pastinya anda pernah memegang perut anda sambil ‘berbual’ dengan anak yang masih dalam kandungan itu, bukan? Malahan, ada sesetengah individu menjadikan komunikasi tersebut sebagai satu rutin harian.

Itu adalah antara tanda bahawa terdapat ikatan kasih sayang antara si ibu dan anak. Ini kerana ketika hamil,
hormon
 keibuan akan menjadi kuat dan mengeratkan tali pertalian antara anda sebagai ibu dan anak.

Semakin dekat dengan tarikh anda dijangka bersalin, perubahan akan mula berlaku pada otak. Di mana otak anda akan mula menghasilkan lebih banyak hormon oksitosin, iaitu
hormon
 yang dapat membantu menyerlahkan rasa keibuan anda. Oksitosin juga merupakan sejenis hormon yang dikenali sebagai hormon kasih sayang.

Membentuk hubungan

Bagi individu
lelaki bergelar ayah
, anda tidak akan mengalami sebarang peningkatan hormon atau jalinan kasih sayang istimewa seperti yang dilalui individu wanita hamil. Walau bagaimanapun, itu tidak bermakna pertalian antara bapa dan anak tidak akan berlaku.

Ini kerana apabila seorang anak itu semakin membesar, mereka akan mempunyai keupayaan untuk menjalinkan ikatan mesra dengan mana-mana individu yang bertindak balas terhadap keperluan fizikal dan emosi mereka.

Berdasarkan teori ikatan yang merupakan satu panduan prinsip psikologi berkaitan perhubungan di antara individu, ia menyatakan bahawa seseorang individu tanpa mengira usia akan menjadi sangat terikat dengan individu lain yang membuatkan mereka berasa selamat dan memberi sokongan. Lebih menarik lagi, setiap individu tidak akan hilang keupayaan dan keinginan untuk membentuk pertalian ini.

Merasai ikatan kasih

Tidak dinafikan, sesetengah ibu tidak terus berasa kasih dengan anak dengan sedang dalam kandungan. Keadaan ini mungkin disebabkan rasa tertekan, kecewa atau keletihan yang boleh menghilangkan hormon kasih tersebut. Tetapi jangan risau. Keadaan ini biasanya untuk sementara waktu sahaja.

Kasih sayang terbentuk tanpa had dan masa bagi seorang ibu dan anaknya. Jika anda boleh berada di sisinya ketika jam pertama dia terjaga, anak anda pastinya akan cuba merenung mata anda dan mengingati wajah anda, atau paling tidak wajah anda dalam versi yang kabur.
Senyuman
 pertama yang diukirnya dapat membantu anda berdua berhubung.

Dalam satu kajian yang dilakukan pada tahun 2008, menunjukkan bahawa apabila seorang ibu melihat gambar bayi mereka yang sedang tersenyum,
bahagian otak
mereka yang dikaitkan dengan bahan kimia dopamine berkembang.

Namun begitu, bagi seorang bayi, mereka memerlukan tempoh masa antara tujuh hingga lapan bulan untuk membentuk satu ikatan yang kuat dengan anda sebagai individu penting di dalam hidupnya. Jadi para ibu dan bapa sekalian, harap bersabar ya?

Tunjukkan kasih sayang kepada si manja

Bagaimana caranya untuk menunjukkan kasih sayang, sama ada daripada seorang ibu dan anak mahupun seorang ayah kepada anaknya? Adakah anda hanya perlu memberikan
ciuman
kasih sayang atau dengan melafazkan ungkapan seperti “mama sayangkan Husna”, semata-mata?

Sebenarnya terdapat pelbagai cara yang boleh anda lakukan untuk menunjukkan rasa kasih sayang anda terhadap anak, antaranya:

Sentuhan fizikal

Untuk menunjukkan kasih sayang anda terhadap si kecil sudah tentu memerlukan sentuhan fizikal. Ia boleh dilakukan dengan pelukan,
ciuman
atau belaian lembut dengan penuh kasih sayang.

Anda boleh lakukannya apabila mereka sedang menangis, sebelum tidur atau lakukan pada bila-bila masa yang anda mahukan. Sesungguhnya kasih sayang yang ditunjukkan melalui sentuhan fizikal adalah lebih mudah untuk dilakukan.

Kata-kata

Anda juga boleh memilih untuk meluahkan rasa kasih sayang anda melalui ungkapan kata-kata. Anda tidak perlu menjadi seorang ibu bapa yang hebat dalam bermadah. Ketika anda bersendirian dengan si kecil, katakan kepadanya “mama sayang awak.”

Jika si kecil sudah besar untuk memahami ungkapan tersebut, sudah pasti akan akan menerima jawapan balas seperti “sayang mama juga.” Pasti ia akan membuahkan rasa bahagia di hati anda, bukan?

Sekiranya anda jenis individu yang sukar untuk melafazkan ungkapan seperti itu, kata-kata berupa sokongan atau galakan juga boleh diberikan sebagai ganti.

Meluang masa

Tiada apa yang lebih diinginkan oleh seorang anak melainkan dapat bersama ibu bapanya. Tidak dinafikan sebagai ibu bapa yang bekerja, anda mungkin keletihan selepas seharian menjalankan tugasan
 kerja
anda. Walau bagaimanapun, cuba untuk meluangkan masa bersama anak. Paling tidak, selepas pulang bekerja, ketepikan segala gajet atau sebarang tugasan melibatkan kerja. Berikan sedikit masa untuk bersama anak.

Jika anda mempunyai masa terluang, bawalah anak untuk berjalan-jalan, bercuti atau sekadar makan bersama di restoran. Percayalah, apabila anda meluangkan masa untuk bersama anak-anak anda, ia akan membuatkan mereka berasa kewujudan mereka penting dalam hidup anda. Paling penting, jangan lokek untuk mencurahkan kasih sayang kepada anak-anak anda.

Membantu

Jika anak anda sudah memasuki alam persekolahan, anda boleh tunjukkan rasa kasih sayang kepada mereka dengan membantu mereka melakukan tugasan sekolah. Tetapi elakkan daripada terlalu membantu anak sehingga mereka menjadi terlalu bergantung kepada anda, okay?

Hadiah

Siapa yang tidak suka hadiah, apatah jika ia daripada individu yang disayangi. Begitu juga dengan kanak-kanak yang diberikan hadiah, walaupun hanya sekeping bar
coklat.
Hadiah yang diberikan bukan bergantung kepada nilai tetapi pemberian tersebut membuatkan mereka berasa istimewa dalam hidup anda.

Jika anak sudah
bersekolah
, anda mungkin boleh memberikan ganjaran sekiranya mereka mendapat keputusan yang cemerlang di dalam peperiksaan. Bukankah itu dapat membantu menaikkan lagi semangat anak anda untuk lebih berjaya di dalam akademik?

Akhir kata

Rasa kasih sayang antara
 seorang ayah,
 ibu dan anak boleh dizahirkan dengan pelbagai cara. Namun, perkara yang harus diingatkan adalah untuk sentiasa menunjukkan rasa kasih itu kepada anak setiap hari. Jadi, bagaimana dengan hari ini, sudahkah anda tunjukkan rasa sayang kepada si kecil?

Hello Health Group
 tidak menyediakan nasihat perubatan, diagnosis, atau rawatan.


7 Aspek Keselamatan Anak WAJIB Ibu Bapa Ketahui

Ada ke ibu bapa yang tidak bimbang dengan keselamatan anak? Jom fahami mengenai aspek keselamatan kanak kanak yang perlu diberikan perhatian.

Peraturan keselamatan anak bersekolah

Berbeza dengan keadaan anak semasa kecil
, mereka akan sentiasa mahukan untuk anda ada bersama.

Atau paling tidak, dijaga oleh individu yang dipercayai.

Namun semakin anak meningkat usia, mereka akan lebih menginginkan untuk berdikari. Sudah pasti keadaan itu sedikit sebanyak akan menimbulkan rasa bimbang di hati, bukan?

Apatah lagi apabila memikirkan mengenai keselamatan anak.

Walau sebesar mana
tahap kerisauan anda sebagai ibu bapa
, pada akhirnya kita perlu menyedari ia adalah sebahagian daripada proses tumbesaran anak.

Jadi apa yang boleh anda lakukan adalah mengajar mereka mengenai aspek penting berkaitan keselamatan kanak kanak.

Untuk mendapatkan lebih banyak info tentang Budak Tadika, sila dapatkannya
di sini.

7 perkara penting berkaitan keselamatan kanak kanak

Jadi berikut adalah beberapa perkara asas berkaitan keselamatan kanak-kanak yang boleh diaplikasikan oleh setiap ibu bapa.

Ia pastinya sedikit sebanyak membuatkan anda berasa yakin untuk melepaskan anak berdikari.

#1. Utamakan anak

Ibu bapa yang bertindak balas segera terhadap kesakitan atau ketidakselesaan anak, ia secara tidak langsung membuatkan mereka sedar bahawa anda sentiasa ada untuk mendengar.

Kanak-kanak yang berasa dirinya didengari, akan lebih cenderung untuk
mempertahankan diri, melawan dan meminta pertolongan.

Perkara penting untuk menjaga keselamatan kanak-kanak daripada pemangsa, dibuli atau penyalahgunaan dadah adalah menjalinkan hubungan rapat dengan mereka.

Cuba untuk meluangkan masa sebanyak yang mungkin bersama anak.

Jika boleh peruntukan masa tertentu, sekurang-kurangnya 15 minit, untuk mendengar luahan atau masalah mereka, jika ada.

Sekiranya menyedari anak mula bersikap membantah atau menjauhkan diri, tumpukan untuk berhubungan dengan mereka kembali.

Keselamatan kanak-kanak #2. Ajar anak melintas jalan

Adakalanya kita terlupa untuk mengajar anak mengenai aspek keselamatan yang satu ini, iaitu melintas jalan dengan selamat.

Apabila anak sudah cukup besar untuk memegang tangan anda ketika melintas, ujarkan kepadanya ayat ini:

“Pertama kena perhatikan isyarat lalu lintas, kalau muncul imej orang melintas, barulah kita selamat untuk melintas. Tetapi sebelum itu jangan lupa perhatikan kiri dan kanan jalan. Tengok ada kereta atau tidak? Kemudian barulah melintas,”.

Ibu bapa juga harus menunjukkan teladan yang baik ya, jangan pula melintas jalan sambil mata sibuk melihat telefon!

#3. Bantu cegah anak menjadi mangsa buli

Dalam keselamatan anak,
cara terbaik untuk mengelakkan mereka daripada menjadi mangsa buli
 adalah dengan memastikan anak mempunyai harga diri yang tinggi.

Hubungan yang kuat di rumah bersama ahli keluarga dan rakan sebaya juga penting.

Jika anak dibuli, bantu mereka untuk belajar mempertahankan diri dengan kekal bertenang dan tidak perlu membalas.

Anak perlu diyakinkan bahawa mereka tidak perlu berasa malu jika takut apabila dibuli,

Tetapi minta anak untuk berlalu pergi tanpa membalas atau memberitahu individu dewasa lain serta mendapatkan bantuan.

Keselamatan kanak-kanak #4. Kenali rakan mereka

Apabila anda membenarkan anak pergi ke rumah kawannya untuk bermain atau menghadiri majlis keraian seperti majlis hari jadi, pastikan anda mengenali keluarga mereka.

Berikan sebarang perhatian terhadap perubahan diri anak untuk mengetahui apa yang berlaku. Dan sebagai ibu bapa, anda harus mempercayai apa yang dikatakan oleh anak.

#5. Ajak anak untuk mempercayai naluri

Ajar anak bahawa kebanyakan individu di luar sana baik-baik. Walau bagaimanapun, ada segelintir yang berniat jahat dan boleh menyebabkan kecederaan.

Katakan pada anak adalah penting untuk kekal selamat dan mempercayai diri sendiri daripada cuba untuk bersikap sopan atau baik.

Bergantung pada keadaan, anak boleh bertanyakan soalan, mengingkari bahkan melarikan diri (jika perlu) apabila berdepan dengan individu yang menyebabkan diri mereka berasa tidak selesa.

#6. Mencegah penderaan seksual

Penderaan seksual boleh berlaku kepada sesiapa sahaja, tidak kira lelaki atau perempuan.

Oleh kerana itu, ia menjadi antara perihal keselamatan anak yang penting untuk diberikan perhatian.

Tambahan pula, kebanyakan kes yang terjadi melibatkan individu dikenali dan dipercayai anak.

Maka untuk mengajar anak bahawa individu asing adalah berbahaya mungkin tidak lagi relevan.

Sebaliknya, bantu mereka dengan:

Ajar mengenai persetujuan.
Didik anak seawal mungkin untuk mempertahankan diri dan tahu siapa yang boleh menyentuh tubuhnya

Beritahu anak dalam keluarga tidak boleh ada rahsia.
Anak harus dididik untuk segera memberitahu anda jika ada individu yang cuba meminta mereka untuk berahsia

Pendidikan adalah paling penting untuk menjaga keselamatan kanak-kanak. Ajarkan pada anak setiap tubuhnya yang ditutupi dengan pakaian renang adalah tidak boleh disentuh oleh sebarangan individu

Perlindungan. Jangan tinggalkan anak dengan sesiapa melainkan individu yang anda percayai

#7. Sentiasa bercakap dengan anak

Mendengar setiap apa yang dikatakan anak dapat mengeratkan hubungan,
 sekali gus membuatkan mereka berasa selamat.

Seperkara yang perlu ibu bapa fahami, apabila anak bercakap mengenai sesuatu perkara, itu bermakna mereka turut memikirkannya. Ini dapat membuatkan anak berfikir dan menilai sendiri.

Paling penting, pastikan anda memberi ruang untuk anak bercakap.


Saintis Cipta Sistem Imunoterapi Baru Untuk Kesan Sel Kanser - Kajian

Sel kanser adalah pakar dalam menyorok dan mengelak daripada dikesan dalam tubuh badan. Disebabkan itu, sangat sukar untuk doktor mengesahkan keberadaan sel ini pada pesakit. Akan tetapi, masa depan pengesanan sel ini mungkin akan berubah kelak kerana saintis telah berjaya mencipta satu sistem imunoterapi baru untuk kesan sel kanser.

Kajian terkini di Amerika

Para saintis dari Yale University, Amerika dikatakan telah berjaya mencipta satu sistem baru yang boleh membuat sel kanser lebih mudah dikesan. Ini sekali gus membantu sistem imun untuk melawan tumor yang sukar ditewaskan oleh sistem imunoterapi yang sedia ada.

Sistem ini telah diuji secara klinikal terhadap tikus makmal dan hasilnya sangat menakjubkan. Ia berjaya mengurangkan atau menyingkirkan melanoma dan tumor yang wujud dalam badan tikus tersebut, walaupun ia berada jauh daripada sumber tumor paling utama.

Menurut Sidi Chen, salah seorang daripada pengkaji yang juga pensyarah bidang genetik mengatakan bahawa sistem ini adalah satu sistem imunoterapi yang paling baharu. Kajian lanjutan mungkin perlu dilakukan untuk benar-benar pasti akan keberkesanannya.

Sistem imunoterapi terbaharu

Imunoterapi telah merevolusikan
 rawatan kanser
 namun terapi yang sedia ada tidak dapat merawat kesemua pesakit. Ini disebabkan oleh terapi sedia ada kadang kala tidak berjaya atau kurang efektif dalam mengesan kesemua molekul sel kanser yang wujud dalam tubuh badan.

Untuk menyelesaikan masalah ini, para saintis telah membangunkan satu sistem yang menggabungkan terapi
viral gene
dengan teknologi CRISPR
gene-editing
 yang dinamakan sebagai
Multiplexed Activation of Endogenous Genes as Immunotherap
y (MAEGI).

Sistem ini berupaya untuk berfungsi sebagai GPS untuk setepatnya mengesan lokasi sel itu berada dan mengeluarkan signal. Secara teorinya juga, sistem ini dikatakan sangat efektif melawan pelbagai jenis kanser termasuklah yang sukar dikalahkan oleh imunoterapi lain.

Konklusi

Kesimpulannya, sistem imunoterapi terkini yang dibangunkan oleh saintis ini mungkin akan menjadi titik tolak kepada masa depan rawatan kanser yang lebih mapan. Akan tetapi, kajian lanjutan masih perlu dijalankan agar ia benar-benar terbukti berkesan terhadap manusia. Jika berjaya, sel kanser yang sangat pakar menyorok dan mengelak daripada dikesan mungkin akan dapat ditewaskan akhirnya.

Hello Health Group
 tidak menyediakan nasihat perubatan, diagnosis, atau rawatan.

Radiasi Tahap Rendah, Rangsang Sel Kanser?

Teknologi Laser Mudahkan Penyelidikan Sel Kanser

Wira tidak didendang: kanser bukan alasan, selagi bernyawa bakti terus disemai


Pil Gugur Kandungan Boleh Buat Wanita Mandul? Ini Manfaat Dan Risikonya!

Ubat gugur kandungan atau pil gugur merupakan satu cara yang termudah untuk menggugurkan kehamilan. Walau bagaimanapun, pengambilan pil ini datang dengan pelbagai risikonya yang tersendiri.

Ubat yang telah diluluskan oleh the
U.S. Food and Drug Administration
 (FDA) pada tahun 2000 ini telah digunakan secara meluas untuk menamatkan kehamilan di Amerika Syarikat.

Kini, hampir 1/3 pengguguran untuk gestasi yang berusia kurang dari 8 minggu dilakukan secara pengambilan ubat.

Ada banyak salah faham yang wujud mengenai pil ubat gugur kandungan ini.

Untuk menjawab persoalan anda, ketahui lebih lanjut mengenai pil gugur serta cara ia berfungsi melalui artikel kami kali ini.

Apa itu ubat gugur kandungan?

Proses pengguguran boleh dilakukan melalui dua cara – secara perubatan atau pembedahan. Pengambilan pil ubat gugur kandungan berada di bawah kategori pengguguran secara perubatan.

Pil gugur sebenarnya terdiri daripada dua ubat yang berbeza. Ubat yang pertama dikenali sebagai mifepristone yang bertindak menghentikan kehamilan.

Ubat ini berfungsi dengan cara menghalang badan daripada merembeskan hormon progesteron. Tanpa hormon ini, lapisan uterus akan mulai rosak dan kehamilan tidak dapat diteruskan.

Pil kedua pula, misoprostol, akan membuatkan rahim mengecut. Oleh sebab itu, wanita yang makan pil ubat gugur kandungan akan
rasa sakit perut seakan-akan senggugut
. Mereka juga akan alami pendarahan.

Pil gugur hanya boleh diambil jika kandungan belum mencapai usia 10 minggu. Selain itu, pil ini juga tidak sama dengan pil
plan B
 yang
digunakan sebagai kontraseptif kecemasan.

Ubat ini hanya boleh didapati melalui doktor dan klinik yang menawarkan servis pengguguran.

Jangan sesekali beli ubat gugur secara atas talian. Jika anda lakukan carian internet, banyak pil gugur yang dijual dengan harga RM 300 hingga RM 800. Ini mungkin sebuah
scam
. Keselamatan pengambilan pil menggugurkan kandungan ini juga amat diragui.

Malah, proses pengguguran perlulah dipantau oleh profesional. Ada banyak ujian serta
follow-up
 yang perlu dijalankan untuk memastikan keguguran ini selamat dan kesihatan ibu terjaga.

Baca juga:

Ibu Hamil, Ini 10 Punca Keluar Darah Bagi Setiap Trimester, Bukan Semuanya Sebab Keguguran!

5 Tanda Ibu Hamil Mungkin Alami Keguguran Awal Trimester!

Apa yang berlaku semasa proses pengguguran?

Kebanyakan orang akan mengalami sakit perut dan pendarahan 1-4 jam selepas mengambil misoprostol.

Normal untuk pesakit mengalami pengeluaran darah beku (kadangkala sebesar sebiji buah lemon). Tanda-tandanya juga seakan-akan mengalami keguguran.

Sakit perut ini juga boleh berlangsung selama beberapa jam. Kebanyakan orang akan ‘melepaskan’ tisu atau darah beku dalam masa 4 hingga 5 jam.

Malah, pendarahan juga akan beransur hilang selepas tisu ini keluar dari badan. Namun, sakit perut mungkin akan berlarutan selama 1 atau 2 hari.

Doktor juga mungkin akan
mencadangkan pengambilan ubat tahan sakit
 seperti ibuprofen sebelum anda mengambil ubat kedua. Selain itu, doktor juga boleh memberikan preskripsi ubat-ubat lain yang mungkin membantu.

Walau bagaimanapun, jangan ambil aspirin kerana ia boleh membuatkan pendarahan menjadi semakin teruk.

Pil gugur sangat efektif. Gabungan misoprostol dan mifepristone mempunyai keberkesanan menggugurkan kandungan sebanyak 98%.

Namun, usia kandungan dan sejarah kehamilan mungkin akan mempengaruhi kadar keberkesanannya. Semakin bertambah tempoh gestasi, pil ini akan menjadi kurang efektif.

Kebaikan dan keburukan pil ubat gugur kandungan

Terdapat beberapa kebaikan dan keburukan pil ubat gugur kandungan yang perlu diketahui oleh wanita:

Kebaikan:

Tidak memerlukan sebarang anestesia.

Prosedur tidak invasif.

Tidak semahal pembedahan.

Tidak mempunyai risiko yang tingi.

Keburukan:

Tidak 100% efektif. Kadangkala, pesakit mungkin akan alami jangkitan dan terpaksa melalui pengguguran secara pembedahan.

Pendarahan dan sakit perut yang lebih lama berbanding pengguguran secara pembedahan.

Perlukan pemantauan yang lebih kerap daripada doktor.

Tidak berkesan
untuk kelahiran ektopik.

Jika anda ingin melakukan pengguguran dengan pengambilan pil gugur, dapatkan konsultasi daripada doktor yang bertauliah.

Doktor akan menerangkan lebih lanjut mengenai risikonya serta
memeriksa usia kandungan anda
 untuk memastikan prosedur ini selamat untuk dilakukan.

Bolehkah pil gugur menyebabkan kemandulan?

Sebenarnya, pengambilan pil ubat gugur merupakan cara paling selamat untuk mengakhiri kehamilan. Walau bagaimanapun, prosedur ini perlulah dilakukan melalui saluran yang betul.

Pil ubat gugur juga tidak akan mempengaruhi kebarangkalian anda untuk hamil semula pada masa akan datang. Ia juga tidak akan meningkatkan risiko kanser payudara.

Melainkan ada komplikasi yang serius dan tidak dirawat, pengguguran dengan cara ini
tidak akan membuatkan anda mandul
 atau memberikan sebarang impak terhadap kesihatan.

Namun, untuk wanita yang mempunyai masalah kesihatan sedia ada atau pernah mengalami masalah mental, proses pengguguran mungkin akan mendatangkan masalah yang lebih besar.

Pengambilan pil ini datang dengan risiko jangkitan. Namun, risikonya sangat kecil. Jangkitan yang dikenali
sebagai penyakit radang pelvis ini boleh menyebabkan kemandulan
 serta meningkatkan risiko kehamilan ektopik.

Walaupun begitu, kebanyakan kes jangkitan selalunya boleh diselesaikan sebelum ia menjadi serius.

Sebab itulah, proses menggugurkan kandungan perlu dipantau oleh pakar yang berpengalaman.

Ada banyak mitos mengenai pil ubat gugur kehamilan. Melalui konsultasi bersama doktor, beliau boleh memberikan informasi yang betul mengenai pil menggugurkan kandungan serta menjawab sebarang persoalan anda.

Anda juga boleh berkongsi soalan di dalam Komuniti Kehamilan di Hello Doktor. Pakar mungkin dapat membantu menjawab persoalan anda.

Kesimpulan

Pengambilan pil ubat gugur kandungan merupakan satu cara yang selamat untuk menggugurkan kehamilan.

Walaupun begitu, elakkan membeli pil ini daripada sumber yang tidak diketahui, terutamanya secara atas talian.

Kebanyakan wanita boleh hamil semula selepas mengambil pil ubat gugur.

Jika anda ingin elakkan kehamilan,
lakukan seks dengan selamat
 atau ambil
pil kontraseptif.
 Jangan malu untuk tanya doktor jika anda tidak pasti mengenai kaedah kontraseptif.


7 Perkara Ibu LUPA Buat Selepas Dapat Baby, No 5 Dan 6 Paling Penting!

Penjagaan ibu selepas bersalin, terutamanya untuk beberapa minggu pertama adalah penting. Ia harus menitikberatkan aspek fizikal dan juga mental.

Pun begitu terdapat beberapa rutin harian yang ada kalanya ibu terlupa untuk melakukannya selepas bayi dilahirkan.

Kalau ingin tahu apakah perkara tersebut, pastikan anda membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Penjagaan ibu selepas bersalin: Rutin harian sering diabaikan

Berikut adalah 7 perkara penting yang perlu diberikan keutamaan oleh wanita selepas beranak:

1. Pemakanan harian

Terlupa untuk makan adalah perkara biasa apabila anda sibuk melayani kerenah si kecil, tetapi ia adalah perkara yang tidak seharusnya terjadi.

Kekurangan nutrisi boleh melemahkan tenaga anda yang diperlukan untuk melaksanakan tanggungjawab sebagai ibu.

Pengambilan cecair harian
 juga perlu diperbanyakkan jika anda menyusu badan.

Proses penyusuan menghasilkan tindak balas hormon yang boleh meningkatkan rasa dahaga, jadi pastikan anda menyediakan botol air di sebelah semasa menyusukan si kecil.

2. Pengambilan vitamin pranatal, rutin harian yang dilupakan

Jika anda
melakukan penyusuan eksklusif,
 badan memerlukan lebih banyak vitamin dan mineral berbanding semasa kehamilan.

3. Dapatkan tidur mencukupi, penting dalam penjagaan ibu selepas bersalin

Tidur amat penting dalam setiap aspek pemulihan. Disarankan apabila
bayi tidur
, anda juga mengambil peluang untuk melelapkan mata – walaupun hanya seketika.

Secara perlahan-lahan, ajar si kecil mengenai siang dan malam untuk membolehkan anda kembali ke corak tidur malam biasa.

4. Bersabar dalam proses penyusuan

Bagi mereka yang
pertama kali bergelar ibu
, penyusuan susu badan boleh mendatangkan kepayahan. Bahkan ia bukannya perkara mudah untuk mendapatkan bayi
cara lekapan yang betul
 ditambah pula dengan kesakitan yang perlu ibu lalui.

Jika perlu, dapatkan rundingan bersama pakar laktasi untuk mendapatkan bantuan.

5. Usah berlebihan

Rutin harian baharu dengan kehadiran si kecil pastinya memenatkan. Namun dalam apa juga keadaan, anda masih tetap perlu menjaga diri sendiri.

Ada kalanya jika anda melakukan terlalu banyak perkara semasa
sedang berpantang
, pendarahan lochia atau nifas mungkin meningkat kembali.

Dengarkan isyarat tubuh, berehatlah apabila memerlukannya. Berlebihan selepas beranak cenderung menyebabkan kecederaan, ketegangan otot serta rasa terharu dan kegelisahan.

Baca juga:

Penjagaan ibu selepas bersalin #6. Mengabaikan kesakitan

Tahap kesakitan setiap wanita selepas bersalin berbeza – sama ada dalam aspek jenis dan tempoh.

Contohnya, kesakitan akan berbeza mengikut prosedur kelahiran – secara normal atau czer, mahupun jika anda mengalami sebarang
komplikasi semasa bersalin
 atau selepasnya.

Tempoh kesakitan mungkin berlarutan selama berhari-hari atau berminggu-minggu. Ia berbeza bagi setiap individu dan dari 1 kehamilan ke kehamilan lain.

Jenis kesakitan normal selepas kelahiran termasuklah:

Kekejangan kerana rahim anda mengecut kembali

Sakit di kawasan antara faraj dan dubur

Rasa sakit di dalam atau di sekitar hirisan dan jahitan

Ketidakselesaan leher, belakang dan sendi

Kesakitan disebabkan
payudara membengkak

Semasa tempoh penjagaan ibu selepas bersalin, kesakitan yang dialami berikut perlu mendapatkan pemeriksaan doktor:

Sakit kepala
 teruk dan tidak baik walaupun selepas pengambilan ubat atau yang menjejaskan penglihatan

Sakit bersama demam melebihi 38
°
C

Sakit semasa kencing dan bertambah teruk dari hari ke hari

Pendarahan berat

Sakit pada bahagian tertentu payudara – terutamanya jika disertai demam atau kemerahan

Lelehan faraj berbau busuk

Sakit dan bengkak pada kaki

Sakit dada dan kesukaran bernafas

Sekiranya kesakitan yang dialami disertai dengan sebarang gejala luar biasa atau jika kesakitan bertambah teruk, berjumpalah doktor dengan segera.

Penjagaan ibu selepas bersalin #7. Menyembunyikan kesukaran

Ibu selepas bersalin yang berdepan kesukaran secara mental – anda tidak bersendirian.

Baby blues
 melanda hampir 80% wanita selepas bersalin. Ia boleh menyebabkan anda mengalami perasaan sedih, kebimbangan atau tekanan mendalam antara 10 hingga 14 hari pertama
selepas melahirkan anak
.

Jika selepas 2 minggu pertama, anda masih terasa tidak seperti diri sendiri, anda disaran melakukan penilaian doktor untuk keadaan
kemurungan selepas bersalin
 – 1 daripada 5 individu mengalaminya.

Gejala kemurungan selepas bersalin termasuklah:

Kerap menangis

Mudah marah

Rasa tersisih daripada keluarga atau rakan

Tidak menikmati perkara yang anda sukai

Meragui diri sendiri dalam hal berkaitan
penjagaan asas bayi

Rasa terputus hubungan dengan bayi

Bimbang berlebihan bahawa anda mungkin akan mencederakan bayi

Kemurungan ini boleh berlaku kepada sesiapa tetapi risikonya lebih tinggi jika anda:

Tidak mendapat banyak sokongan selepas melahirkan

Kemurungan
sebelum hamil

Sejarah keluarga kemurungan

Mengalami komplikasi semasa bersalin

Masalah kesihatan dengan bayi

Melahirkan anak kembar

Berundinglah dengan doktor untuk mendapatkan kepastian mengenai keadaan diri.

Ibu & anak sama penting

Menjalani kehidupan dengan bayi baru lahir adalah perkara yang mencabar. Pun begitu, penjagaan ibu selepas bersalin tidak boleh diabaikan.

Jika mempunyai sebarang soalan atau kebimbangan tentang kesihatan
diri atau bayi
, doktor adalah sumber terbaik anda untuk mendapatkan nasihat.


Memilih makanan baik untuk anak

Apakah itu makanan baik?

Makanan baik termasuklah pelbagai makanan segar daripada kumpulan makanan utama – buah-buahan, sayur-sayuran, bijirin, daging pejal, ikan, ayam itik dan tenusu.

Setiap kumpulan makanan menyediakan nutrien yang berbeza. Disebabkan itulah kita perlu makan pelbagai jenis makanan daripada semua kumpulan makanan.

Kumpulan makanan baik

Buah-buahan dan sayur-sayuran

Buah dan sayur membantu melindungi badan anak anda daripada semua jenis penyakit. Ini kerana buah dan sayur menyediakan tenaga, vitamin, antioksidan, serat dan air.

Kanak-kanak berumur 4-8 tahun perlu makan sekurang-kurangnya 1½ hirisan buah dan 4½ hidangan sayuran setiap hari.

Daripada memberikan anak anda hidangan penuh sayur-sayuran hijau, anda boleh menukar hidangan dengan memasukkan sedikit-sedikit sayuran untuk lebih pilihan. Contohnya, anda boleh menawarkan anak 1 cawan sayuran berdaun hijau; ½ cawan brokoli, lobak merah atau kacang pis; ½ biji ubi kentang dan 1 biji tomato sederhana besar.

Makan buahan dan sayuran pelbagai warna adalah cara terbaik untuk anak anda mendapatkan pelbagai jenis nutrien yang bagus.

Makanan berkanji dan berbijirin

Makanan berkanji dan bijirin memberikan anak anda tenaga yang dia perlukan untuk membesar, berkembang dan belajar. Makanan-makanan ini termasuklah bijirin, roti, nasi, pasta dan mi. Ini merupakan idea yang baik untuk menawarkan anak anda makanan-makanan ini pada setiap hidangan.

Makanan berkanji dengan indeks glycaemic rendah, seperti pasta dan roti gandum penuh, akan membekalkan anak anda tenaga yang berpanjangan.

Daging pejal, ikan dan ayam itik, dan pilihan daging

Daging pejal, ikan, ayam dan daging, dan alternatif daging seperti telur, kekacang (legume), tauhu dan kacang memberikan anak anda zat besi, zink, vitamin B12, asid lemak omega-3 dan protein untuk tumbesaran dan perkembangan otot. L

Zat besi dan asid lemak omega-3 adalah penting untuk perkembangan otak dan pembelajaran anak anda.

Susu dan produk tenusu lain

Susu, keju dan yogurt adalah tinggi protein dan kalsium, yang membantu membina tulang yang kuat dan gigi.

Semasa anak anda masih bayi, susu ibu atau formula adalah makanan yang terbaik sehinggalah usia anak anda 6-12 bulan. Selepas itu, dia sudah boleh diberikan susu lembu penuh lemak sebelum menukar kepada susu rendah lemak pada umurnya dua tahun ke atas.

Berikut merupakan penyediaan tenusu mengikut peringkat usia kanak-kanak bagi mendapatkan kalsium yang cukup:

2-3 tahun memerlukan 1½ hidangan tenusu sehari

4-8 tahun memerlukan 1½-2 hidangan tenusu sehari

9-13 tahun memerlukan 2½-3½ hidangan tenusu sehari

13 tahun ke atas- memerlukan 3½ hidangan tenusu sehari

Hidangan tenusu termasuklah secawan susu, dua kepingan keju (40 g) atau 200 g tub yogurt.

Air

Air kosong adalah minuman terbaik untuk anak anda.

Makan dan minuman yang perlu dielakkan

Untuk mendapatkan kesihatan yang baik, kanak-kanak perlu mengelakkan makanan berikut:

Makanan segera dan makanan ringan seperti kerepek, cip kentang, pai, burger, pizza, kek, biskut dan lain-lain.

Makanan yang mengandungi tinggi kandungan garam, lemak tepu dan gula, dan rendah serat dan nutrien.

Minuman manis seperti jus buah, kordial, minuman sukan, air berperisa, minuman ringan dan susu berperisa.

Makanan dan minuman yang mengandungi kafein seperti kopi, teh, minuman tenaga dan coklat.


Cara-cara untuk Menguruskan Masalah Mata Kering

Mata kering adalah keadaan yang biasa berlaku kepada ramai orang pada masa kini. Ia berlaku apabila kelenjar air mata tidak membuat air mata yang mencukupi untuk melincirkan mata. Keadaan ini boleh disebabkan oleh unsur-unsur alam sekitar atau perubatan.

Apabila mendapat mata kering, pesakit mungkin berasa sakit dan tidak selesa. Terdapat beberapa pilihan untuk rawatan mata kering yang boleh melegakan simptom dan membantu mata menjadi lebih baik.

Menukar alam sekitar

Alam sekitar adalah faktor yang paling biasa yang menyebabkan masalah mata kering. Justeru, pemilihan cara yang bagus untuk hidup dan bekerja, mengelakkan rokok dan angin yang kuat akan dapat membantu mengurangkan risiko mendapat mata kering atau menjadikannya lebih buruk. Anda boleh melindungi mata semasa bermain sukan seperti motosikal, menunggang ataupun bermain ski dengan memakai kaca mata pelindung.

Menambah asid lemak dalam diet

Asid lemak Omega-3 terbukti dapat mengurangkan simptom-simptom mata kering dengan meminimakan keradangan dalam badan, terutamanya keradangan mata. Cuba makan lebih banyak makanan yang kaya dengan nutrien ini bagi membantu melegakan keadaan mata kering.

Menggunakan ubat

Menggunakan titisan air mata tiruan dan salap:

Ini adalah cara yang paling biasa digunakan untuk merawat mata kering. Pesakit boleh menemui beberapa ubat tanpa preskripsi untuk mata kering di kaunter. Ubat-ubatan ini boleh membantu melegakan simptom sementara. Jika pesakit mempunyai mata kering yang kronik, adalah disarankan untuk menggunakan titisan mata yang lebih banyak daripada biasa sehingga mata menjadi lebih baik. Banyak titisan mata yang dalam vial pelbagai dos biasanya mengandungi pengawet yang kadang-kadang boleh membuat tindak balas yang tidak baik kepada mata. Dalam kes ini, pesakit harus menggunakan titisan bebas pengawet. Jika pesakit ingin menggunakan produk yang boleh membantu mata semasa tidur, mereka mungkin boleh menggunakan salap yang lebih tebal.

Menggunakan ubat untuk rawatan keradangan kelopak mata
:
 Apabila keradangan berlaku pada kelopak mata, ia sering menghalang kelenjar minyak daripada merembeskan minyak ke dalam air mata. Dalam kes ini, doktor mungkin menetapkan antibiotik untuk membantu menghentikan keradangan.

Ubat peransang mata:
 Ubat-ubatan ini akan membantu kelenjar menghasilkan lebih banyak air mata. Ia dipanggil kolinergik.

Menggunakan titisan mata untuk mengawal keradangan kornea:
 Ini adalah preskripsi titisan mata yang melibatkan  ubat-ubatan cyclosporine atau kortikosteroid. Ia boleh membantu menguruskan keradangan di permukaan mata. Kortikosteroid tidak digalakkan sebagai penggunaan dalam jangka masa panjang kerana kesan sampingannya.


Cara Menjaga Kesihatan Mata

Mata anda sentiasa terdedah kepada pelbagai perkara. Mereka mungkin menjadi semakin lemah disebabkan banyak perkara yang anda tidak sedari. Anda hanya mempunyai dua mata seumur hidup, jadi adalah penting untuk tidak memandang enteng terhadap penjagaan mata. Berikut adalah beberapa petua untuk anda:

Makan untuk mata

Mata anda akan mendapat banyak manfaat daripada diet yang mengandungi asid lemak omega-3, lutein, zink, dan vitamin C dan E. Nutrien ini tidak hanya membantu anda mengekalkan penglihatan yang baik apabila anda semakin berusia tetapi juga menghalang pelbagai penyakit mata.

Berhenti merokok

Merokok adalah penyebab utama penyakit mata seperti katarak, kerosakan saraf optik, dan degenerasi makula. Ia mungkin sangat sukar untuk berhenti merokok. Kebanyakan orang tidak berjaya pada percubaan pertama. Walau bagaimanapun, lebih banyak kali anda mencubanya, lebih banyak peluang untuk anda berjaya.

Beli sepasang cermin mata hitam

Cermin mata hitam yang baik melindungi mata anda dari sinaran UV, lantas melindungi anda daripada katarak dan degenerasi makula akibat pendedahan UV yang berlebihan. Beli cermin mata hitam yang boleh menghalang sehingga 100% sinaran UVA dan UVB. Sesetengah kanta sentuh  menawarkan sejumlah perlindungan UV. Walau bagaimanapun, anda tetap dinasihatkan untuk memakai cermin mata hitam untuk perlindungan tambahan.

Jangan lupa kacamata keselamatan

Jika anda perlu bekerja dengan bahan toksik atau udara, anda memerlukan kacamata keselamatan sepanjang masa. Aktiviti lain yang memerlukan perlindungan mata adalah sukan berbahaya seperti hoki, racquetball, dan lacross.

Hadkan masa skrin anda

Melihat skrin komputer anda untuk jangka masa yang panjang boleh menyebabkan mata penat,  penglihatan kabur, mata kering dan sakit di kepala, leher, dan belakang. Cuba berehat setiap 20 minit dengan melihat jauh selama sekurang-kurangnya 20 saat. Setiap 2 jam, tinggalkan komputer anda dan berehat seketika.

Jadual pemeriksaan berkala untuk mata anda

Berdasarkan keperluan mata anda, anda mungkin menemui sama ada seorang optometris atau ophthalmologis untuk pemeriksaan mata. Ophthalmologis adalah doktor dengan latihan khusus dalam penjagaan mata. Mereka boleh menawarkan penjagaan mata umum dan rawatan penyakit mata serta melakukan pembedahan mata. Optometris adalah mereka yang mempunyai 4 tahun latihan khusus selepas kolej. Mereka boleh melakukan kebanyakan perkara yang boleh dilakukan oleh ophthalgomogis, kecuali pembedahan.

Berhati-hati dengan udara anda

Udara kering mungkin mempunyai kesan buruk pada mata anda. Sekiranya anda hidup dalam keadaan kering, dapatkan pelembap udara mudah alih supaya mata anda tidak akan terengsa disebabkan kekeringan.

Dalam penjagaan kesihatan mata, pencegahan adalah seratus kali lebih baik daripada mengubati. Anda harus proaktif dalam menjaga mata anda, jangan menunggu sehingga timbul masalah kerana anda mungkin terlambat.


Kawal Makan Tapi Tetap Gemuk? 7 Cara Mudah Untuk Meningkatkan Metabolisme!

Dalam usaha anda cuba untuk kurus, apa yang anda perlu berikan perhatian adalah kepada cara tingkatkan metabolisme tubuh badan.

Metabolisme adalah istilah yang digunakan untuk menggambarkan semua tindak balas kimia yang terlibat dalam mengekalkan keadaan hidup sel-sel dan organisma.

Metabolisme adalah berkait rapat dengan
pemakanan dan persediaan nutrien.

Bioenergetik adalah istilah yang menggambarkan laluan biokimia atau metabolik yang mana sel akhirnya mendapat tenaga.

Pembentukan tenaga adalah salah satu komponen penting dalam metabolisme.

7 Cara meningkatkan metabolisme tubuh badan

Ada banyak cara yang boleh anda lakukan untuk tingkatkan metabolisme badan. Antaranya adalah:

#1. Makan sarapan yang berkhasiat

Jika tidak mengambil sarapan pagi, badan anda masuk ke dalam mod kebuluran (paranoid), seterusnya ia boleh melambatkan pergerakan metabolisme anda untuk menjimatkan tenaga.

Dalam satu kajian yang diterbitkan oleh
American Journal of Epidemiology
, sukarelawan yang mendapat 22-55 peratus daripada jumlah kalori mereka pada sarapan hanya mendapat 1.7 poun dalam tempoh purata empat tahun.

Berbanding dengan mereka yang tidak mengambil sarapan pagi memperolehi hampir tiga paun.

Menerusi kajian yang diterbitkan dalam jurnal yang sama, sukarelawan yang membabitkan diri itu,
kerap mengelak dari mengambil sarapan
 hingga menyebabkannya 4 ke 5 kali berisiko mengalami obesiti.

Sedangkan snek pagi boleh melambatkan pencernaan dan membuatkan anda kenyang lebih lama.

#2. Terdedah dengan cahaya matahari

Terdedah kepada cahaya matahari waktu pagi bukan sahaja membantu anda bangun, tetapi boleh juga membuatkan anda langsing.

Ini merupakan salah satu cadangan untuk meningkatkan metabolisme badan hasil kajian daripada Universiti Northwestern.

#3. Tambah protein untuk tingkatkan metabolisme

Melalui laporan penyelidikan dalam European Journal of Clinical Nutrition, jika wanita dewasa mengalami berat berlebihan maka mereka memerlukan
 kandungan protein sekurang-kurangnya 30 gram
 semasa bersarapan pagi.

Ini akan membuatkan mereka mempunyai kawalan glisemik yang lebih baik sepanjang hari.

#4. Minum air dengan kerap

Penyelidik University of Utah mendapati bahawa sukarelawan yang minum lapan hingga 12 gelas auns air setiap hari mempunyai kadar metabolik yang lebih tinggi daripada mereka yang minum hanya empat gelas sehari.

Walaupun kalori tambahan yang dibakar dengan
minum segelas air
tidak banyak, namun ia boleh membantu tingkatkan metabolisme tubuh anda dengan selamat.

#5. Berdiri sekejap semasa bekerja

Tahukah anda, berdiri sekejap boleh bantu tingkatkan metabolisme badan? Orang dewasa yang melakukan kerja sambil berdiri boleh
membantu membakar lebih banyak kalori
.

Sekiranya anda bekerja sambil duduk, mungkin sesekali boleh berdiri atau berjalan untuk seketika sambil menghirup nafas segar.

Sekaligus dapat membantu mengurangkan kalori dalam badan.

#6. Ketawa boleh tingkatkan metabolisme badan

Cari rakan sekerja yang kelakar untuk keluar bersama atau buat panggilan telefon kepada rakan yang boleh buat anda ketawa.

Hal ini kerana, ketawa merupakan
senaman ringan
 yang boleh membantu anda membakar sekurang-kurangnya 10 ke 20% kalori berbanding anda berwajah ketat setiap masa.

Bahkan, penyelidikan turut mengatakan dengan ketawa ia membantu menjaga kesihatan jantung anda.

#7. Cara termudah meningkatkan metabolisme – Tidur!

Apabila tidur kurang daripada jam yang sepatutnya, anda melepaskan jumlah leptin dan ghrelin – hormon yang membantu mengawal penggunaan tenaga dan selera makan.

 Penyelidik di Universiti Stanford mendapati bahawa orang yang mengalami
kekurangan jam tidur
akan mendapat peningkatan ketara dalam indeks jisim badan mereka.

Jadi, pastikan anda mendapat rehat sekurangnya-kurangnya lapan jam sehari.


TAK Semua Senggugut Itu Normal, Ada Mungkin Tanda Endometriosis, Ambil Tahu Sekarang!

Senggugut atau sakit semasa haid mungkin merupakan aduan biasa yang dialami oleh wanita. Namun, bukan semua senggugut adalah normal dan biasa lebih-lebih lagi jika ia sampai menjejaskan aktiviti harian sehingga terpaksa mengambil cuti dan tidak mampu bangun dari katil.

Antara sebab yang biasa bagi senggugut seperti ini adalah endometriosis. Penyakit yang kerap berlaku dalam kalangan wanita ini masih agak asing dalam kalangan masyarakat Malaysia.

Keadaan di mana terdapat tisu lapisan dalam rahim (endometrium) di luar rahim ini bukan sahaja boleh menyebabkan sakit semasa haid, tetapi juga berpotensi menjejaskan kesuburan wanita tersebut.

Endometriosis boleh membuatkan wanita tertekan

Rasa sakit yang teruk semasa haid yang disebabkan oleh endometriosis kadangkala melibatkan seluruh badan. Ada juga wanita yang mungkin boleh pengsan.

Pengalaman seperti ini tentunya membuatkan hidup mereka tertekan. Lebih-lebih lagi, ia bukannya berlaku sekali, tetapi setiap bulan!

Tambahan pula, kesuburan turut boleh terjejas. Ini sudah pasti akan menambah lagi tekanan yang terpaksa dihadapi oleh mereka. Jika tidak ditangani, kualiti hidup mereka akan terjejas.

Oleh sebab itu, kesedaran tentang penyakit ini perlu diperluas. Masyarakat perlu tahu dan mereka yang mengalaminya tidak harus malu untuk mencari bantuan.

Tidak pasti jika disebabkan perasaan malu atau tidak, masih ramai wanita di luar sana yang berdiam diri daripada mendapatkan bantuan sepatutnya.

Pasangan dan ahli keluarga memainkan peranan besar

Orang yang paling hampir dengan pesakit adalah pasangan dan ahli keluarga. Mereka ini memainkan peranan yang penting dalam memberikan sokongan serta membantu mendapatkan bantuan perubatan yang tepat.

Endometriosis adalah penyakit kronik dan kerap datang semula walaupun selepas rawatan. Dalam sesetengah kes, pembedahan mungkin perlu dilakukan selama beberapa kali. Oleh itu, mereka memang sangat memerlukan sokongan.

Selain ahli keluarga, berada dalam satu medium atau kumpulan bersama mereka yang menghadapai keadaan yang sama juga banyak membantu berkongsi maklumat, cerita dan mengekalkan motivasi untuk melawan penyakit ini. Apa yang penting adalah untuk tidak berputus asa kerana setiap ujian itu pasti ada jalan keluarnya.

Baca juga:

Tip Kurangkan Senggugut Akibat Endometriosis


Sukar Mendengar Percakapan Orang Lain? Anda Mungkin Ada Kondisi Pekak Sebelah Telinga!

Pekak atau kehilangan pendengaran adalah antara satu kelainan upaya
 yang boleh berlaku kepada individu yang membuat mereka menjadi asing tinggal di dunia ini.

Disebabkan kondisi ini, mereka tentu sahaja tidak akan dapat mendengar sebarang perkataan apatah lagi memahami segala yang diujarkan oleh individu lain.

Kebiasaannya, ia akan terjadi kepada kedua-dua belah telinga
menjadikan mereka pekak sepenuhnya.

Namun tahukah anda bahawa kondisi ini juga boleh terjadi kepada sebelah telinga sahaja?

Jom sama-sama kita ikuti artikel ini untuk tahu tentangnya dengan lebih mendalam lagi!

Untuk mendapatkan lebih banyak info tentang Keadaan Telinga, Hidung/Tekak, sila dapatkannya
di sini.

Apa itu pekak?

Sebelum pergi dengan lebih lanjut, adalah wajar untuk kita semua tahu definisi sebenar kondisi ini terlebih dahulu.

Untuk pengetahuan anda,
 pekak adalah satu keadaan di mana telinga kehilangan fungsi untuk pendengaran
 lantas membuat mereka tidak dengar sebarang bunyi atau suara.

Kesannya, penderita tidak langsung akan mendengar apatah lagi memahami segala yang diperkatakan oleh orang lain di sekeliling.

Disebabkan itu, penderita akan menggunakan teknik membaca gerak bibir individu lain untuk memahami apa yang diperkatakan.

Terdapat 3 jenis
kecacatan kehilangan pendengaran
 yang biasa berlaku kepada individu iaitu:

Conductive

Masalah gangguan aliran bunyi ini disebabkan oleh masalah pada bahagian tengah dan luar telinga.

Sensorineural

Masalah di saraf deria ini disebabkan oleh masalah pada bahagian dalam telinga atau saraf auditori.

Mixed

Adalah kombinasi dari kedua-dua jenis
conductive
 dan
 sensorineural.

Dalam pada itu, kalian juga perlu tahu bahawa
kehilangan pendengaran mempunyai 4 tahap yang utama
 iaitu kurang, sederhana, teruk dan sangat teruk.

Ramai yang lahir dengan kondisi ini namun tidak tahu punca sebenar ia terjadi. Jadi, apakah sebab pekak?

Baca juga:

Ku Sangkakan Pekak, Rupanya Telinga Tersumbat! Apa Perlu Buat Jika Alaminya?

Ada Masalah Pendengaran? Bukan Semua Orang Pekak Sesuai Pakai Alat Bantuan! Baca Ini Dulu

Apa sebab pekak?

Salah satu penyebab atau pencetus kehilangan pendengaran ini terjadi adalah genetik dan jika salah seorang daripada ibu atau bapa anda menghidapinya, kalian juga berisiko tinggi.

Selain itu, ada beberapa sebab pekak terjadi termasuklah:

Bayi lahir dengan berat badan kurang dari 1.5 kg

Pengumpulan cecair pada rongga telinga

Pengambilan ubatan yang ada kesan toksik kepada telinga

Kekurangan bekalan oksigen ke bahagian otak

Tahi telinga yang tebal dan keras dalam telinga

Gegendang telinga yang pecah

Jangkitan kuman pada lapisan dalam otak (meningitis)

Jangkitan kuman seperti ‘congenital rubella’ atau ‘congenital syphilis’

Penyakit metabolisme
 yang kronik

Peningkatan usia

Sekiranya ada salah satu atau beberapa sebab di atas pada diri anda, perhatikan simptom-simptom berikut untuk mendapatkan rawatan lanjutan dengan lebih cepat:

Kerap meminta orang mengulangi percakapan

Kerap menguatkan bunyi televisyen, radio atau telefon

Sukar mendengar terutamanya dalam suasana yang bising atau hingar

Mengalami kesukaran untuk berkomunikasi dengan keluarga dan rakan-rakan

Mendengar bunyi-bunyi aneh dalam telinga (tinitus)

Mendengar bunyi telefon hanya apabila berada dekat dengannya

Pekak sebelah telinga juga boleh terjadi?

Meskipun kita biasa mendengar pekak selalu berlaku kepada kedua-dua telinga, namun ada juga satu kondisi pekak sebelah telinga sahaja.

Sama ada kiri atau kanan, penderita akan mengalami kesukaran untuk memahami ujaran orang lain yang berada di sekeliling mereka.

Bukan itu sahaja, mereka juga akan mengalami kesusahan untuk mengenal pasti dari mana arah sesuatu bunyi itu datang serta membatalkan bunyi bising atau hingar pada latar belakang.

Pekak sebelah telinga (
unilateral hearing loss
 atau
 unilateral deafness
) adalah kondisi di mana seseorang kehilangan keupayaan untuk mendengar pada sebelah telinga sementara sebelah telinga lagi berfungsi dengan baik sahaja.

Buat anda yang terfikir atau tertanya, kondisi pekak sebelah telinga mungkin disebabkan oleh beberapa perkara termasuklah:

Kecederaan kepada telinga

Pendedahan kepada bunyi bising teramat

Pendedahan kepada jenis dadah tertentu

Penyumbatan pada telinga

Ketumbuhan pada telinga

Dalam pada itu, kondisi ini juga mungkin boleh terjadi
akibat pertambahan usia
 yang memang antara penyebab gejala pekak berlaku.

Sekiranya anda mengesyaki diri anda mengalami kehilangan pendengaran walaupun sedikit, segera dapatkan bantuan doktor.

Bergantung kepada tahap keterukannya, doktor mungkin akan mencadangkan anda untuk mengambil ubatan,
alat bantuan pendengaran
 atau pembedahan membaiki telinga anda.

Jangan dibiarkan jika ia berlaku kepada anda!

Kondisi kehilangan pendengaran adalah satu keadaan di mana penderita hilang keupayaan untuk mendengar setiap bunyi yang terhasil.

Selain tidak mampu mendengar dan memahami ujaran orang lain, ia juga sudah tentu akan mengakibatkan gangguan percakapan diri sendiri.

Ini kerana mereka tidak mampu mendengar bagaimana sesuatu sebutan itu disebut dengan cara yang betul
terutamanya jika pekak dari kecil
.

Dalam pada itu, akan
muncul rasa rendah diri
 dan hilang rasa yakin diri untuk bergaul bersama individu lain yang normal pancaindera.

Pun begitu, kalian tidak harus menjadikan ini sebagai satu titik untuk anda berputus asa dengan hidup.

Berjumpalah dengan doktor segera untuk rawatan lanjutan bagi menjalani kehidupan yang lebih baik!


Suka Biarkan Si Manja Tidur Dalam Car Seat Lama-lama? Bahaya! Ini Sebabnya...

Jika anda keliru tentang keselamatan anak apabila dibiarkan tidur dalam kerusi bayi, percayalah, anda tidak keseorangan. Adakah ini perbuatan yang selamat untuk diamalkan atau berbahaya?

Menurut
 American Academy of Pediatrics
(AAP), tindakan tersebut jika dilakukan untuk tempoh yang lama merupakan amalan tidur yang tidak selamat. Mengapa?

Soal keselamatan anak pada kerusi bayi

Apa yang menjadikan tempat kerusi bayi
(car

seat
) sebagai tempat yang tidak selamat untuk anak tidur?

Bertenang.
Kerusi bayi umumnya selamat untuk digunakan.

Cuma ketika bayi tidur dalam keadaan duduk, kepala mereka cenderung untuk jatuh ke depan. Keadaan ini boleh menyekat saluran udara dan menyebabkan mereka berhenti bernafas.

Situasi berbahaya ini dikenali sebagai
positional asphyxiation
 atau sesak nafas kedudukan.

Berdasarkan kajian yang dilakukan oleh
The Journal of Pediatrics
pada 2015, faktor ini dilihat menjadi penyebab 48% kematian di kerusi bayi melibatkan anak berusia sehingga 2 tahun.

Baki 52% kematian pada kerusi bayi pula adalah kerana tercekik tali, disebabkan tidak dipakaikan tali pinggang keselamatan dengan baik.

Sebenarnya, bagi pemanduan tempoh yang singkat – dari titik A ke B – keselamatan anak yang tidur dalam kerusi bayi tidak mendatangkan sebarang masalah.

Pun begitu, anda tidak boleh membiarkan
si manja terus tidur
 dalam kerusi bayi setibanya di destinasi.

Tetapi kenapa?

Tidur dalam kerusi bayi untuk tempoh yang terlalu lama

Dalam kebanyakan kes kematian melibatkan kerusi bayi, tempoh masa menjadi salah satu punca kepada penyebab kematian.

Dianggarkan lebih 30% kematian terjadi menunjukkan bayi dibiarkan tidur dalam kerusi bayi untuk tempoh yang lama tanpa pengawasan – sudah pasti boleh mengancam keselamatan anak.

Sememangnya banyak
kereta sorong
 kini ditawarkan dengan fungsi kerusi bayi yang boleh ditanggalkan. Daripada aspek mobiliti, ia amat memudahkan dan
menyenangkan ibu bapa
.

Walau bagaimanapun, ia juga bermaksud, bayi akan menghabiskan banyak masa dalam posisi duduk.

Bahkan, terdapat juga kerusi bayi yang mana kedudukannya adalah lebih tegak berbanding di dalam kereta.

Keselesaan atau keselamatan anak?

Ada juga ibu bapa, setelah mengeluarkan kerusi bayi daripada kereta akan membuka sebahagian atau sepenuhnya tali pinggang.

Pada sangkaan mereka, tali keselamatan itu tidak diperlukan lagi memandangkan sudah sampai ke destinasi. Ia juga disebabkan alasan untuk memberikan
bayi keselesaan
.

Hakikatnya, perbuatan tersebut adalah berbahaya. Tahap keselamatan anak terancam di sini sebenarnya.

Apabila anda tidak memasangkan tali pinggang keselamatan, si manja yang sedang nyenyak tidur dalam kerusi bayi boleh mengerekot, berpusing daripada 1 sisi ke sisi lain atau berada dalam kedudukan terbalik.

Kesannya ia boleh menyebabkan mereka terperangkap dan menjejaskan pengudaraan mereka.

Sesetengah ibu bapa hanya memasangkan tali pinggang keselamatan pada bahagian dada sahaja.

Akibatnya, si manja mungkin boleh menggelongsor ke bawah dan tersekat pada bahagian leher dan akhirnya tercekik.

Apa yang boleh dilakukan ibu bapa?

Apabila bercakap soal keselamatan anak untuk tidur dalam kerusi bayi, tiada masalah untuk membiarkannya memejamkan mata dalam perjalanan menuju ke suatu destinasi.

Kerusi bayi sememangnya direka untuk memastikan tahap keselamatan si manja ketika berada di jalan raya dan membolehkannya tidur dengan selesa.

Walau bagaimanapun, jika bayi anda baru lahir atau sangat kecil, jangan biarkan dia tidur di dalam kerusi bayinya lebih dari 90 minit tanpa rehat.

Ini kerana posisi duduknya boleh mempengaruhi pernafasan.

Seperkara yang perlu diingat, kerusi bayi bukanlah tempat u
ntuk bayi tidur selain daripada di dalam kereta.

Ia mungkin nampak mudah untuk membiarkan si kecil tidur dalam kerusi bayi terutama apabila anda tidak mahu membangunkannya. Tetapi itu bukanlah keputusan yang bijak.

Jika si kecil tertidur apabila anda sudah sampai di rumah, angkat dan bawanya keluar secara perlahan-lahan daripada kerusi bayi.
Baringkannya di atas katil
 atau tilam.

Sekiranya berada di luar, alihkan bayi ke kereta sorong yang boleh dilaraskan untuk kedudukan baring secara rata (
recline flat
).

Seandainya anda ingin mengalihkan si manja yang sedang nyenyak tidur daripada kereta ke rumah dengan mengangkat sekali kerusi bayinya, silakan.

Cuma pastikan tali pinggang keselamatan dipasang sepenuhnya untuk memastikan tahap keselamatan anak.

Sentiasa memeriksa keadaan anak

Aspek keselamatan anak dalam penggunaan kerusi bayi tiada masalah. Cuma anda perlu sentiasa memastikan
bayi anda tidak terlalu panas
 di tempat duduk keretanya.

Anda boleh merasakan perutnya untuk melihat apakah dia terlalu panas atau terlalu sejuk.

Pakaikan si manja pakaian yang bersesuaian
 dan elakkan daripada memakaikan pakaian yang terlalu besar atau tebal jika ingin meletakkan mereka dalam kerusi bayi.

Sekiranya anda akan menempuh perjalanan jauh, cuba untuk berhenti seketika agar bayi anda dapat dibawa keluar dari tempat duduknya sebentar.

Dapatkan udara segar seketika. Jangan lupa untuk
menukarkan lampinnya
 apabila mereka terjaga.

Selamat memandu!


Tak Sangka Dengan Cendawan Boleh Buat Kulit Cerah & Hindari Risiko Jerawat!

Apabila menyebut cendawan, kebanyakan mula membayangkan hidangan yang lazat dan menyelerakan seperti sup, pizza dan pasta. Tetapi disebalik gambaran hidangan yang lazat itu, cendawan juga mempunyai beberapa manfaat terhadap kesihatan dan kulit.

Manfaat cendawan terhadap kulit

Mengurangkan keradangan

Cendawan mempunyai ciri-ciri anti-radang yang hebat. Lebih-lebih lagi, ia mengandungi antioksidan. Jika anda menggunakan ekstrak cendawan secara topikal, kulit anda dapat memerangi segala jenis keradangan serta pelbagai masalah kulit lain yang timbul.

Melindungi daripada jangkitan

Kualiti antimikrob, antibakteria dan antikulat cendawan menjadikannya pilihan yang boleh dipercayai untuk jangkitan kulit. Ia
 boleh membantu memulihkan jerawat,
rosacea
 (penyakit kronik yang melibatkan kulit pada hidung, dahi dan pipi. Keadaan ini ditandai dengan warna kemerah-merahan pada kulit) dan ekzema.

Mencegah daripada jerawat

Makanan yang mempunyai indeks glisemik (GI) yang rendah lebih mampu mengawal jerawat. Cendawan mempunyai GI yang sangat rendah dan menjadikannya salah satu alternatif semula jadi yang terbaik bagi masalah jerawat. Selain itu, ia juga kaya dengan vitamin D, yang membantu mempercepatkan proses penyembukan luka jerawat apabila digunakan secara topikal.

Melambatkan penuaan

Dengan antioksidan, cendawan boleh mengurangkan tekanan oksidatif yang disebabkan oleh radikal bebas dalam tubuh dan sekali gus bertindak sebagai bahan anti-penuaan semula jadi yang kuat. Sama ada anda memasukkan cendawan dalam diet harian atau menggunakan ekstranya secara luaran pada kulit, anda boleh mencegah daripada tanda-tanda penuaan seperti kedutan, garis halus, perubahan tona dan lain-lain. Jadi dengan pengambilan cendawan anda akan mendapat kulit yang licin, anjal dan kelihatan muda.

Mencerahkah kulit

Sesetengah cendawan, terutamanya
shiitake,
 mempunyai tahap tinggi asid kojik, yang dianggap sebagai ubat semulajadi untuk mencerahkan kulit. Ia boleh mengehadkan pengeluaran melanin pada lapisan paling atas kulit, sehingga menjadikan sel-sel yang baru terbentuk agak ringan. Penggunaan harian jus cendawan kepada kulit adalah jauh lebih selamat berbanding penggunaan produk kulit sintetik yang mengandungi
hydroquinone
 toksik.

Memudahkan pengelupasan kulit

Cendawan
shiitake
 juga berfungsi sebagai alternatif semula jadi kepada pengelupasan sintetik atau lulur
(scrub).
 Ini memudahkan anda menghilangkan sel-sel kulit mati yang terkumpul di lapisan permukaan kulit dengan hanya menggunakan lulur jus cendawan dan gula perang buatan sendiri.

Hello Health Group
 tidak memberikan nasihat, diagnosis atau rawatan perubatan.


Rasa Nak Muntah Lepas Makan? Ikut 11 Tip Mudah Ini Untuk Hilangkan Loya!

Loya atau mual merupakan sensasi yang tidak menyenangkan dan menyelesakan dalam perut (perut tidak selesa), apatah lagi jika diikuti dengan rasa hendak muntah. Rasa loya dan muntah selalunya datang sekali. Jika anda kerap rasa loya, pasti anda ingin tahu cara hilangkan loya, bukan?

Jom teruskan pembacaan anda.

Untuk mendapatkan lebih banyak info tentang Sistem Penghadaman, sila dapatkannya
di sini.

Apa anda perlu buat jika rasa loya dan muntah?

Buat pengetahuan anda, loya bukanlah sejenis penyakit, malah bukan juga gejala yang tidak spesifik.

Terdapat beberapa kemungkinan penyebab loya, termasuklah:

Penyakit bergerak

Jangkitan perut

Migrain

Bau tertentu

Keracunan makanan

Penyakit pinggang

Kesakitan yang amat kuat

Awal kehamilan

Masalah penghadaman

Virus tertentu

Toksin kimia

Tekanan emosi (ketakutan)

Jika mengalami loya dan ingin muntah, tidak kiralah berapa usia anda ataupun puncanya, anda perlu melakukan perkara seperti di bawah:

Minum banyak air kosong

Elakkan makan makanan pejal sehinggalah episod muntah anda berakhir

Ambil ubat penghidratan oral seperti Pedialyte jika muntah dan
cirit-birit
 lebih daripada 24 jam

Wanita hamil yang mengalami mabuk kehamilan boleh makan biskut kraker sebelum tidur atau makan snek berprotein tinggi seperti daging tanpa lemak atau keju sebelum masuk tidur

Muntah yang berkait dengan
rawatan kanser
 boleh dirawat dengan jenis terapi ubat lain. Anda perlu mendapatkan nasihat daripada doktor sebelum melakukan sebarang rawatan

Bila anda perlu berjumpa doktor?

Mengapa saya rasa loya selepas makan?

Punca lazim ialah alahan, stres dan kehamilan.

Jika rasa loya melebihi 2 hari dan tidak sembuh-sembuh, jumpa doktor secepat mungkin.

Untuk mengurangkan rasa loya, cuba minum air sejuk dan banyakkan berehat.

Anda perlu mendapatkan penjagaan segera atau bilik kecemasan jika:

Loya dan muntah disertai dengan sakit-sakit atau sakit kepala yang teruk, terutama jika anda tidak pernah mengalami sakit kepala sebegitu sebelum ini

Anda tidak boleh makan atau minum selama 12 jam atau anak anda tidak boleh menyimpan cecair selama lapan jam

Anda mempunyai tanda-tanda atau
simptom dehidrasi
– terlalu dahaga, mulut kering, kerap kencing, air kencing berwarna gelap dan lemah, pening kepala atau pitam semasa berdiri

Muntah anda mengandungi darah,
 menyerupai serbuk kopi atau berwarna hijau

Apakah cara hilangkan loya yang terbaik?

Ingatlah tip mudah di bawah untuk cara hilangkan loya:

Asingkan makanan besar kepada bahagian kecil

Makan perlahan-lahan

Elakkan makanan yang sukar dihadam

Elakkan makanan panas atau suam jika anda berasa loya dengan baunya

Naikkan kepala anda kira-kira 12 inci di atas kaki selepas makan

Minum air selepas makan berbanding minum semasa sedang makan


Kenapa Tak Boleh Cakap ‘Gemuk’ Pada Orang Lain?

Kadangkala gurauan yang diungkapkan amat menyakitkan hati individu lain meskipun ia hanya untuk mengusik dan menggembirakan hati. Sudah menjadi lumrah untuk kita bergurau dengan menyentuh isu-isu fizikal manusia sambil bergelak
ketawa
. Adakah kita benar-benar tahu sekiranya individu yang dijadikan subjek gelak tawa tersebut terluka atau tidak?

Daripada ‘individu obes’ kepada ‘individu yang mengalami obesiti’

Berdasarkan kajian yang dilaksanakan oleh ahli-ahli psikologi, memanggil atau merujuk individu lain dengan panggilan seperti gemuk, atau obes adalah sesuatu yang boleh melukakan hati. Mereka mencadangkan agar penggunaan perkataan
obes
 tersebut digantikan dengan frasa lain iaitu ‘mengalami obesiti’ yang kurang melukakan hati individu berkaitan. Persatuan Psikologi British menyeru perubahan panggilan tersebut dengan menyatakan bahawa penyakit
obesiti
 bukanlah satu pilihan yang diinginkan oleh seseorang individu.

Tam Fry, jurucakap bagi
National Obesity Forum
 juga menyatakan bahawa nasihat daripada Persatuan Psikologi British tersebut adalah sangat baik. Beliau turut bersetuju dengan saranan persatuan itu agar kerajaan perlu menangani masalah obesiti sepertimana masalah merokok iaitu dengan cara amaran kesihatan pada bungkusan produk, pengharaman iklan dan pengharaman merokok dalam bangunan.

Faktor lain penyebab obesiti

Persatuan Psikologi British mengakui bahawa obesiti adalah disebabkan oleh tabiat pemakanan seseorang. Walau bagaimanapun, tabiat tersebut tidak semestinya dianggap sebagai satu ‘pilihan’ atau ‘tanggungjawab seseorang’. Mereka menyatakan bahawa obesiti boleh terhasil daripada pelbagai faktor yang bersifat kompleks termasuklah faktor
genetik
 seseorang. Selain itu, kesan stress daripada zaman kanak-kanak, gaya hidup tidak aktif dan pemilihan jenis makanan tidak sihat turut menyumbang kepada obesiti.

Berpandukan laporan yang dikeluarkan oleh persatuan itu, ia menyatakan bahawa individu yang cenderung mempunyai berat badan yang tidak sihat adalah mereka yang mempunyai risiko genetik yang tinggi untuk mengalami obesiti. Selain itu, ia turut dipengaruhi oleh gaya hidup di tempat kerja, sekolah dan persekitaran sosial yang menggalakkan pemakanan secara berlebihan dan tidak aktif.

Laporan tersebut turut menambah bahawa, mereka yang tinggal di kawasan yang miskin atau kurang bernasib baik mengalami kadar tekanan atau stres yang tinggi. Ini disebabkan oleh cabaran hidup, trauma dan kekurangan pilihan makanan sihat yang berpatutan.

Tiada sesiapa pun yang mahu menjadi gemuk atau obes dan digelar sebagai seorang yang gemuk. Oleh itu, penggunaan kata-kata atau perkataan yang sesuai lebih digalakkan untuk mengelakkan sikap menyalahkan tindakan individu tersebut sebagai puncanya menjadi gemuk. Tidak rugi untuk seseorang berkata dengan kata-kata yang lebih baik, malah ia lebih digalakkan dalam semua perkara dan urusan. Selepas ini, berguraulah dengan sesuatu yang tidak menyentuh sisi fizikal individu lain jika tidak ingin merasakan
side kick
 daripada rakan anda.


Kardiomiopati Terdilat

Definisi

Apa itu Kardiomiopati Terdilat?

Kardiomiopati terdilat (
dilated cardiomyopathy
 – DCM) adalah penyakit otot jantung, biasanya bermula di dalam ruang pam utama jantung (ventrikel kiri). Ventrikel akan meregang dan menipis (mengembang) serta tidak boleh mengepam darah sebagaimana jantung yang sihat. Istilah “kardiomipoati’ adalah istilah umum yang merujuk kepada perubahan pada otot jantung itu sendiri.

Apakah kebarangkalian Kardiomiopati Terdilat?

Keadaan ini memberi kesan kepada orang-orang dari semua peringkat umur, termasuk bayi dan kanak-kanak, tetapi yang paling biasa adalah pada lelaki berumur antara 20 hingga 50 tahun. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Kardiomiopati Terdilat?

Tanda-tanda umum bagi kardiomiopati terdilat adalah:

Simptom kegagalan jantung (sesak nafas dan keletihan)

Pembengkakan kaki yang lebih rendah

Keletihan (rasa terlalu letih)

Kenaikan berat badan

Pengsan (disebabkan oleh keadaan seperti rentak jantung tidak teratur, tindak balas luar biasa saluran darah semasa senaman, atau tiada sebab yang diketahui)

Degupan jantung yang kuat (debaran di dada akibat rentak jantung yang tidak normal)

Pening kepala

Darah beku boleh terbentuk dalam ventrikel kiri yang terdilat (membesar) akibat daripada darah yang terkumpul. Sekiranya darah beku pecah, ia boleh menyumbat arteri dan mengganggu aliran darah ke otak, menyebabkan strok. Darah beku juga boleh menghalang aliran darah ke organ di bahagian perut atau kaki

Kesakitan atau tekanan di dada

Kematian secara tiba-tiba

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Kardiomiopati Terdilat?

Penyebab kardiomiopati terdilat selalunya tidak dapat ditentukan. Walau bagaimanapun, pelbagai faktor boleh menyebabkan ventrikel kiri melebar dan menjadi lemah, termasuklah:

Diabetes

Obesiti

Tekanan darah tinggi (hipertensi)

Penyalahgunaan alkohol

Ubat-ubatan kanser tertentu

Penggunaan dan penyalahgunaan dadah

Jangkitan, termasuk yang disebabkan oleh bakteria, virus, kulat dan parasit

Pendedahan kepada toksin, seperti plumbum, raksa (merkuri) dan kobalt

Aritmia

Komplikasi kehamilan peringkat akhir

Faktor-faktor Risiko

Apakah yang meningkatkan risiko saya kepada Kardiomiopati Terdilat?

Terdapat banyak faktor risiko bagi kardiomiopati terdilat, seperti:

Kerosakan pada otot jantung akibat serangan jantung

Sejarah keluarga kardiomiopati terdilat

Keradangan otot jantung akibat gangguan sistem imun, seperti lupus

Gangguan neuromuskular, seperti distrofi otot

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kardiomiopati Terdilat didiagnosis?

DCM didiagnosis berdasarkan sejarah perubatan (simptom dan sejarah keluarga), ujian fizikal, ujian darah, elektrokardiogram (ECG atau EKG), x-ray dada, ekokardiogram, ujian tekanan senaman, pengkateteran jantung, imbasan CT dan MRI.

Satu lagi ujian yang jarang dilakukan untuk menentukan penyebab kardiomiopati adalah biopsi miokardium atau biopsi jantung, di mana sampel tisu diambil dari jantung dan diperiksa di bawah mikroskop untuk menentukan punca simptom.

Sekiranya anda mempunyai ahli keluarga dengan kardiomiopati terdilat, sila rujuk doktor anda jika anda perlu menjalani saringan untuk keadaan tersebut. Ujian genetik juga boleh dijalankan untuk mengenal pasti gen yang tidak normal.

Bagaimana pesakit Kardiomiopati Terdilat dirawat?

Jika anda mempunyai kardiomiopati terdilat, doktor anda mungkin akan mengesyorkan rawatan untuk punca sebenarnya, jika diketahui. Rawatan juga mungkin dicadangkan untuk memperbaiki aliran darah dan mencegah kerosakan pada jantung anda.

Ubat-ubatan

Doktor biasanya merawat kardiomiopati terdilat dengan kombinasi ubat-ubatan. Anda mungkin memerlukan kombinasi dua atau lebih daripada ubatan ini, bergantung kepada simptom anda.

Ubat yang telah terbukti efektif dalam rawatan kegagalan jantung dan kardiomiopati terdilat adalah:

Perencat enzim penukaran angiotensin (ACE). Perencat ACE adalah sejenis ubat yang meluaskan atau melebarkan saluran darah (
vasodilator
) untuk menurunkan tekanan darah, meningkatkan aliran darah dan mengurangkan beban kerja jantung. Perencat ACE mampu meningkatkan fungsi jantung. Antara kesan-kesan sampingan termasuklah tekanan darah rendah, kiraan sel darah putih yang rendah, dan masalah buah pinggang atau hati

Penyekat reseptor angiotensin II. Ubat-ubatan ini mempunyai banyak kesan yang berfaedah seperti perencat ACE dan mungkin menjadi alternatif kepada orang yang tidak boleh bertolak ansur dengan perencat ACE. Antara kesan sampingan termasuklah cirit-birit, kekejangan otot dan pening kepala

Penyekat beta. Penyekat beta melambatkan kadar degupan jantung anda, mengurangkan tekanan darah dan boleh menghalang kesan buruk hormon stres, suatu bahan yang dihasilkan oleh badan anda, yang boleh memburukkan lagi kegagalan jantung dan mencetuskan rentak jantung yang tidak normal. Penyekat beta dapat mengurangkan tanda-tanda dan gejala kegagalan jantung dan meningkatkan fungsi jantung. Antara kesan sampingan termasuklah pening kepala dan tekanan darah rendah

Lazimnya dikenali sebagai pil air, diuretik dapat mengeluarkan lebihan cecair dan garam dari badan anda. Ubat ini juga mengurangkan cecair di dalam paru-paru anda, membuatkan anda boleh bernafas dengan lebih mudah

Sejenis ubat yang dikenali sebagai digitalis, boleh menguatkan kontraksi otot jantung anda. Ia juga boleh melambatkan degupan jantung. Digoksin boleh mengurangkan simptom kegagalan jantung dan meningkatkan kemampuan anda untuk menjadi aktif

Ubat pencair darah. Doktor anda boleh memberikan ubat ini, seperti aspirin atau warfarin, untuk membantu mengelakkan pembekuan darah. Antara kesan sampingan termasuklah lebam-lebam atau pendarahan yang berlebihan

Peranti

Antara alat-alat implan yang digunakan untuk merawat kardiomiopati terdilat termasuklah:

Perentak jantung biventrikular, yang menggunakan impuls elektrik untuk menyelaraskan tindakan ventrikel kiri dan kanan

Defibrilator kardioverter jantung boleh implan (ICD) yang memantau rentak jantung dan memberikan kejutan elektrik apabila diperlukan untuk mengawal degupan jantung yang tidak normal, termasuk yang menyebabkan jantung berhenti. Ia juga boleh berfungsi sebagai alat perentak jantung

Alat bantuan ventrikel kiri (LVAD), yang merupakan peranti mekanik yang dimasukkan ke dalam perut atau dada dan melekat pada jantung yang lemah untuk membantu pengepaman. Ia selalunya digunakan setelah pendekatan yang kurang invasif tidak berjaya

Pemindahan jantung

Anda mungkin menjadi calon untuk pemindahan jantung jika ubat-ubatan dan rawatan lain tidak lagi berkesan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kardiomiopati Terdilat?

Gaya hidup dan kaedah pengubatan sampingan yang berikut mungkin membantu anda menangani kardiomiopati terdilat:

Sila berbincang dengan doktor anda tentang aktiviti apa yang selamat dan memberi manfaat kepada anda. Secara umumnya, sukan yang kompetitif adalah tidak digalakkan kerana ia boleh meningkatkan risiko jantung terhenti dan menyebabkan kematian secara tiba-tiba

Berhenti merokok. Doktor anda boleh memberi nasihat tentang kaedah yang boleh membantu anda berhenti merokok

Jangan gunakan dadah haram atau minum alkohol secara berlebihan. Menggunakan kokain atau ubat-ubatan lain yang menyalahi undang-undang boleh menggugat jantung anda. Sebelum anda mengambil minuman beralkohol, sila dapatkan nasihat doktor anda

Mengekalkan berat badan yang sihat. Berat yang berlebihan menjadikan jantung anda lebih bekerja kuat. Kurangkan berat badan jika anda berlebihan berat badan ataupun obes

Makan makanan yang sihat. Makan bijirin, pelbagai buah-buahan dan sayur-sayuran. Hadkan pengambilan garam, gula tambahan, kolesterol, lemak tepu dan lemak trans. Ini adalah baik untuk jantung anda. Sila berjumpa doktor anda untuk rujukan kepada pakar diet jika anda memerlukan bantuan untuk merancang diet anda

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Pokemon Punca Kanak-Kanak Jepun Diserang Sawan? Mommy, Sila Pantau Anak Tengok Kartun!

Pasti semua pernah dengar ataupun menonton kartun Pokemon bukan? Tahukah anda, ada episod kartun ini yang menjadi penyebab serta punca kanak-kanak Jepun diserang sawan?

Pada petang Disember 16, 1997, hampir 700 individu yang tinggal di Jepun telah dibawa ke hospital dan dirawat setelah mengalami pelbagai simptom akut.

Keadaan ini telah membuatkan satu Jepun menjadi gempar. Manakan tidak, mereka semuanya alami sawan (
convulsive seizure
) selepas menonton kartun animasi Pokemon di kaca televisyen!

Episod
‘Electric Soldier Porygon’
 yang telah disiarkan petang tersebut bukan sahaja menyebabkan sawan, malah ramai lagi kanak-kanak dan orang dewasa
rasa mual dan pening kepala
 setelah menonton episod itu.

Sehingga hari ini, episod tersebut telah diharamkan daripada muncul semula di kaca TV walaupun dalam versi yang telah disunting.

Akibat kejadian ini, kartun Pokemon juga telah berhenti bersiaran selama hampir 4 bulan. Logo Pokemon juga telah dibuang daripada saluran yang menyiarkan kartun tersebut.

Cahaya biru merah penyebab sawan

Tangkapan skrin daripada episod Electric Soldier Porygon yang telah menyebabkan kanak-kanak di Jepun diserang sawan. Kredit gambar @ Metro CO UK

Pada petang itu, tidak ada apa yang berbeza dengan jalan cerita Pokemon. Ash dan Pikachu masih lagi menjalankan pengembaraan yang sama dan juga melawan orang jahat yang sama.

Namun, apa yang berbeza ialah sejenis teknik animasi baru yang digelar ‘
paka paka
’ telah digunakan pada episod kali ini.

Teknik ini menggunakan 2 warna yang berbeza iaitu biru dan merah secara berselang seli. Pancaran biru/merah ini digunakan berkali-kali dalam episod tersebut dan paling lama disiarkan selama 6 saat.

Pada pukul 6.50 petang, kebanyakan pesakit
sudah mula rasa pening-pening
.

Selepas episod tersebut ditayangkan, hospital di seluruh Jepun mula menerima pesakit yang mengadu pening dan sawan setelah menonton Pokemon.

Menurut tinjauan yang dilakukan oleh kerajaan Jepun, hampir 700 orang daripada pelbagai negeri di Jepun telah
mengalami epilepsi fotosensitif
 setelah menyaksikan kartun tersebut.

Seramai 200 orang lagi telah dimasukkan ke hospital manakala 2 orang lagi ditahan wad lebih daripada 2 minggu.

Apa itu epilepsi fotosensitif

Epilepsi fotosensitif merupakan sejenis sawan yang dicetuskan akibat pancaran cahaya ataupun corak yang terang dan kontras seperti corak bergaris ataupun kotak-kotak.

Terlalu banyak bermain permainan video juga boleh jadi antara penyebab epilepsi.

Ramai orang akan rasa pening kepala, tidak selesa dan mual jika ditayangkan dengan corak yang kontras dalam masa yang lama.

Namun, berbeza dengan pesakit epilepsi fotosensitif. Mereka yang mempunyai masalah ini akan terus terkena serangan sawan apabila didedahkan dengan grafik bergerak yang mempunyai warna atau corak yang kontras.

Menurut kajian, 1 daripada 100 orang di dunia ini mempunyai masalah epilepsi fotosensitif.

Walau bagaimanapun, bukan semua jenis grafik akan menjadi punca sawan.

Hanya grafik dengan gabungan warna dan kadar frekuensi tertentu sahaja yang boleh membuatkan individu yang
menghidap epilepsi fotosensitif mengalami sawan.

Anda mungkin juga berminat:

Maut Diserang Strok Akibat Ketagihan Permainan Video

Bateri Dalam Alat Elektronik Boleh Jadi Punca Kematian Kanak-kanak, NHS

Apa penyebab epilepsi fotosensitif?

Perkara yang boleh menjadi penyebab sawan mungkin berbeza dari satu individu ke individu yang lain. Namun, antara perkara biasa yang menjadi punca ialah:

Pancaran cahaya

Corak terang dan kontras seperti garis hitam putih

Pancaran cahaya putih yang berselang-seli dengan warna gelap

Terlalu dekat dengan televisyen

Pendedahan terhadap warna tertentu seperti warna merah dan biru

Selain itu, situasi tertentu seperti berikut juga boleh mencetuskan epilepsi dalam golongan ini:

Cahaya di kelab malam

Terlalu lama di hadapan skrin TV atau komputer

Lampu pada kereta polis, ambulans

Efek visual dalam filem, kartun, dan juga permainan video

Cahaya yang diperhatikan melalui kipas angin

Kamera dengan banyak
flash

Ada pelbagai lagi situasi lain yang boleh jadi penyebab sawan. Mereka juga lebih berisiko jika pada hari yang sama, mereka
rasa penat yang amat sangat,
 mabuk ataupun telah bermain permainan video dalam masa yang panjang.

Cahaya biru merah penyebab sawan tidak lagi dibenarkan

Selepas kejadian kartun Pokemon ini, stesen televisyen di Jepun telah bertindak mengambil langkah proaktif dengan membuat peraturan baru yang lebih ketat bagi mengelakkan perkara sama berulang.

Garis panduan khusus dirangka untuk rancangan animasi, di mana efek warna biru merah berselang seli tidak lagi dibenarkan untuk tayangan.

Selain itu, efek visual seperti penggunaan corak yang berkelip perlu dilakukan dengan cara yang lebih berhati-hati.

Sebagai ibu bapa, penting untuk anda
mengawasi anak anda ketika mereka sedang menonton kartun.

Selain itu, jangan benarkan mereka duduk terlalu dekat dengan kaca televisyen. Jika boleh, hadkan masa mereka bermain permainan video.

Mana tahu, perkara-perkara tersebut boleh jadi punca atau penyebab mereka diserang sawan!